2007O0002 — HU — 11.05.2009 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B AZ EURÓPAI KÖZPONTI BANK IRÁNYMUTATÁSA (2007. április 26.) a transzeurópai atomatizált valós idejű bruttó elszámolású rendszerről (TARGET2) (EKB/2007/2) (2007/600/EK) (HL L 237, 8.9.2007, p.1)

Módosította:









▼B

AZ EURÓPAI KÖZPONTI BANK IRÁNYMUTATÁSA

(2007. április 26.)

a transzeurópai atomatizált valós idejű bruttó elszámolású rendszerről (TARGET2)

(EKB/2007/2)

(2007/600/EK)







AZ EURÓPAI KÖZPONTI BANK KORMÁNYZÓTANÁCSA, tekintettel az Európai Közösséget létrehozó szerződésre és különösen annak 105. cikke (2) bekezdésének első és negyedik francia bekezdésére, tekintettel a Központi Bankok Európai Rendszere és az Európai Központi Bank alapokmányára és különösen annak 3.1. és 17., 18. és 22. cikkére, mivel: (1) A jelenlegi transzeurópai automatizált valós idejű bruttó elszámolású rendszer (TARGET) decentralizált szerkezetű összeköttetést biztosít a nemzeti valós idejű bruttó elszámolású (RTGS) rendszerek és az EKB fizetési mechanizmusa (EPM) között. A transzeurópai automatizált valós idejű bruttó elszámolási rendszerről (TARGET) szóló, 2005. december 30-i EKB/2005/16 iránymutatás ( 1 ) a TARGET-et szabályozó fő jogi eszköz. (2) 2007. november 19-étől kezdődően a TARGET-et felváltja egy új rendszer, a TARGET2, amit az Egységes Közös Platformnak (SSP) nevezett, egységes műszaki platform jellemez. Bár a TARGET2 – a TARGET-hez hasonlóan – jogilag több fizetési rendszer, a Kormányzótanács döntött arról, hogy a TARGET2 rendszerösszetevők szabályai a lehető legnagyobb mértékben harmonizálásra kerülnek, nemzeti jogi akadályok esetén bizonyos eltérésekkel. (3) Három elkülönülő irányítási szint létezik a TARGET2 létesítési és üzemeltetési szakaszában is. Az 1. szint (Kormányzótanács) rendelkezik a TARGET2-vel kapcsolatos végső hatáskörrel, és biztosítja annak közfeladatát. A 2. szint (eurorendszer-beli KB-k) kiegészítő hatáskörrel rendelkezik a TARGET2 tekintetében, míg a 3. szint (SSP-t üzemeltető KB-k) építi ki és üzemelteti az SSP-t az euro-rendszer javára. (4) Az euro-rendszer nevében eljárva az Európai Központi Bank (EKB) keretszerződést, valamint titoktartási szerződést fog kötni a Kormányzótanács által kijelölt telekommunikációs szolgáltatóval, ami meghatározza a telekommunikációs szolgáltatással kapcsolatos fő elemeket a résztvevők számára, beleértve az árképzést is. (5) A TARGET esetével egyezően, a TARGET2 létrehozása alapvető fontosságú az euro-rendszer egyes alapvető feladatainak (mint például a Közösség monetáris politikájának végrehajtása és a fizetési rendszerek zavartalan működésének elősegítése) ellátásához. (6) A nemzeti RTGS-rendszereknek az SSP-re való áttérése szakaszonként fog történni, és ezért az EKB/2005/16 iránymutatás addig lesz alkalmazandó az ilyen rendszerek tekintetében, amíg a megfelelő központi bankok át nem tértek az SSP-re. Abból a célból, hogy lehetővé tegyék az SSP-re való áttérést megelőzően felmerülő műszaki üzemzavar miatt kompenzációs kérelem benyújtását, az EKB/2005/16 iránymutatás egyes kisebb mértékű módosításai szükségesek, mivel: ELFOGADTA EZT AZ IRÁNYMUTATÁST:







I. SZAKASZ

ÁLTALÁNOS RENDELKEZÉSEK

1. cikk

Tárgykör és hatály

(1) A TARGET2 valós idejű bruttó kiegyenlítést biztosít az euróban történő fizetésekre, a központi banki pénzben történő kiegyenlítéssel. A TARGET2 az SSP alapján jön létre és működik, amelyen keresztül valamennyi fizetési megbízás azonos technikai módszerrel kerül benyújtásra és feldolgozásra, illetve amelyen keresztül azonos technikai módszerrel fizetések kerülnek fogadásra.

(2) A TARGET2 jogilag több RTGS- rendszer együttese.

2. cikk

Fogalommeghatározások

Ezen iránymutatás alkalmazásában:

— „SSP-t üzemeltető KB-k”: a Deutsche Bundesbank, a Banque de France és a Banca d'Italia, az SSP-t az euro-rendszer javára megépítő és üzemeltető feladatkörükben,

— „Egységes Közös Platform (SSP)” az SSP-t üzemeltető KB-k által készített, egységes technikai közös platform-infrastruktúra,

— „TARGET2 tagrendszer”: bármely eurorendszer-beli KB olyan RTGS rendszere, amely a TARGET2 részét képezi,

— „részt vevő NKB” olyan tagállam nemzeti központi bankja (NKB), amely bevezette az eurót,

— „euro-rendszer”: az EKB és a részt vevő NKB-ok,

— „eurorendszer-beli KB”: az EKB vagy a részt vevő NKB-ok,

— „telekommunikációs szolgáltató”: a TARGET2-ben fizetési üzenetek benyújtása céljára számítógépes hálózati kapcsolatokat szolgáltató vállalkozás,

— „résztvevő” (vagy „közvetlen résztvevő”): az a jogalany, amely legalább egy PM-számlával rendelkezik egy eurorendszer-beli KB-nál,

— „fizetési modul (PM)”: olyan SSP fizetési modul, amelyben a TARGET2-résztvevők fizetéseinek PM-számlán való kiegyenlítése történik,

— „PM-számla”: a TARGET2-résztvevő egy eurorendszer-beli KB-nál PM-ben vezetett számlája, ami az ilyen TARGET2-résztvevő számára a következőkhöz szükséges: — a) fizetési megbízások benyújtása vagy fizetés fogadása a TARGET2-n keresztül; és b) az ilyen fizetések eurorendszer-beli KB-val történő kiegyenlítése,

— „nem részt vevő tagállam”: azok a tagállamok, amelyek nem vezették be az eurót,

— „csatlakoztatott KB”: olyan nem részt vevő NKB, amely a TARGET2-höz külön megállapodás szerint csatlakozik,

— „banki azonosító kód (BIC)”: az ISO 9362. sz. alatt meghatározott kód,

— „közvetett résztvevő”: az Európai Gazdasági Térségben (EGT) létrehozott olyan hitelintézet, amely megállapodást kötött egy közvetlen résztvevővel fizetési megbízások benyújtására és fizetések fogadására a közvetlen résztvevő PM-számláján keresztül, és amelyet valamely TARGET2 tagrendszer közvetett résztvevőként elismer,

— „címezhető BIC-birtokos”: olyan szervezet, amely a) banki azonosító kóddal (BIC) rendelkezik; b) amelyet nem ismernek el közvetett résztvevőként; valamint c) egy közvetlen résztvevő, illetve egy közvetlen vagy közvetett résztvevő fióktelepének levelezője vagy ügyfele, és amely e közvetlen résztvevőn keresztül fizetési megbízásokat küldhet vagy fizetéseket fogadhat egy TARGET2 tagrendszerből,

— „üzleti nap”: minden olyan nap, amelyen a TARGET2 nyitva tart a fizetési megbízások elszámolására a II. melléklet V. függelékének megfelelően,

— „napközbeni hitel”: olyan hitel, amelyet egy üzleti napnál rövidebb időtartamra folyósítanak,

— „kapcsolódó rendszer”: olyan rendszer, amelyet az EGT területén létesítettek és egy illetékes hatóság felügyelete és/vagy felvigyázása alá tartozó jogalany üzemeltet, valamint amelyben a fizetések és/vagy pénzügyi eszközök kicserélése és/vagy elszámolása történik, míg az azok eredményeként létrejövő pénzbeli kötelezettségek rendezése a TARGET2-ben történik, az ezen iránymutatásban, illetve a kapcsolódó rendszer és az adott eurorendszer-beli KB-k közötti kétoldalú megállapodásban szereplő feltételek mellett,

— „átmeneti időszak”: minden eurorendszer-beli KB vonatkozásában az attól a pillanattól számított négyéves időszak, hogy az eurorendszer-beli KB áttér az SSP-re,

— „ügyfélszámla”: egy részt vevő NKB által a közvetett résztvevővé válás feltételeinek megfelelő jogalany számára a PM-en kívül nyitott számla,

— „kapcsolódó rendszer interfész (ASI)”: az a műszaki berendezés, amely lehetővé teszi egy kapcsolódó rendszer számára számos egyedi, előre meghatározott szolgáltatás alkalmazását a kapcsolódó rendszer fizetési megbízásainak benyújtására és kiegyenlítésére; azt használhatják a részt vevő NKB-k is a készpénzbefizetésekből és készpénzfelvételekből eredő készpénzműveletek kiegyenlítésére,

— „részt vevő interfész (»PI«)”: az a műszaki eszköz, amely lehetővé teszi a közvetlen résztvevők számára fizetési megbízások benyújtását és teljesítését a PM-ben kínált szolgáltatásokon keresztül,

— „TARGET2 alapszolgáltatásai”: a fizetési megbízások feldolgozása TARGET2 tagrendszerekben, a kapcsolódó rendszerekkel kapcsolatos ügyletek kiegyenlítése és likviditás-összevonási műveletek.

3. cikk

TARGET2 tagrendszerek

(1) Minden eurorendszer-beli KB saját TARGET2 tagrendszerét üzemelteti.

(2) Minden TARGET2 tagrendszer a fizetési és értékpapír-elszámolási és kiegyenlítési rendszerekben az elszámolások véglegességéről szóló, 1998. május 19-i 98/26/EK európai parlamenti és tanácsi irányelvet ( 2 ) végrehajtó nemzeti jogszabály alapján ilyenként kijelölt rendszer.

(3) A TARGET2 tagrendszer neve kizárólag a „TARGET2” és a megfelelő eurorendszer-beli KB vagy az ilyen eurorendszer-beli KB tagállama nevének vagy rövidítésének összetételéből áll. Az EKB TARGET2 tagrendszerének neve TARGET2-EKB.

4. cikk

A nem részt vevő tagállamok NKB-jának csatlakozása

A nem részt vevő tagállamok NKB-jai csak akkor csatlakozhatnak a TARGET2-höz, ha megállapodást kötnek az eurorendszer-beli KB-kkal. Az ilyen megállapodásnak tartalmaznia kell azt, hogy a csatlakoztatott NKB-nak meg kell felelnie ennek az iránymutatásnak, a közösen megállapított, megfelelő előírások és módosítások figyelembevételével.







II. SZAKASZ

IRÁNYÍTÁS

5. cikk

Irányítási szintek

(1) Az Alapokmány 8. cikkének sérelme nélkül a TARGET2 irányítása egy háromszintes irányítási rendszeren alapul. A Kormányzótanácsra (1. szint), az eurorendszer-beli KB-kra (2. szint) és az SSP-t üzemeltető központi bankokra (3. szint) kiosztott feladatokat az I. melléklet határozza meg.

(2) A Kormányzótanács felel a TARGET2 irányításáért, vezetéséért és ellenőrzéséért. Az 1. szint feladatai a Kormányzótanács kizárólagos hatáskörébe tartoznak. A KBER Fizetési és Kiegyenlítési Rendszerek Bizottsága (PSSC) tanácsadó testületként segíti a Kormányzótanácsot a TARGET2-vel kapcsolatos minden ügyben.

(3) Az Alapokmány 12.1. cikkének harmadik bekezdésével összhangban az eurorendszer-beli KB-k felelősek a 2. szint feladataiért, a Kormányzótanács által meghatározott általános kereteken belül. A PSSC tanácsadói szerepén túlmenően irányítja a 2. szint feladatainak végrehajtását. A csatlakoztatott NKB-k szavazati jog nélkül vesznek részt a 2. szinttel kapcsolatos ügyekben. Azon tagállamok NKB-i, amelyek nem eurorendszer-beli KB-k vagy csatlakoztatott KB-k, csak a 2. szinten rendelkeznek megfigyelői jogállással.

(4) Az eurorendszer-beli KB-k az egymás közötti belső szervezést a megfelelő megállapodások megkötésével végzik. Az ilyen megállapodásokkal kapcsolatos döntéshozatal egyszerű szótöbbségen alapul, és abban minden eurorendszer-beli KB egy szavazattal rendelkezik.

(5) Az Alapokmány 12.1. cikkének harmadik bekezdésével összhangban az SSP-t üzemeltető KB-k felelősek a 3. szint feladataiért, a Kormányzótanács által meghatározott általános kereteken belül.

(6) Az SSP-t üzemeltető KB-k megállapodást kötnek az eurorendszer-beli KB-kkal, amely irányadó az előzőek által az utóbbiak részére nyújtott szolgáltatásokra. Az ilyen megállapodásokban adott esetben részt vesznek a csatlakoztatott KB-k is.







III. SZAKASZ

A TARGET2 MŰKÖDÉSE

6. cikk

A TARGET2 harmonizált részvételi feltételei

(1) Minden részt vevő NKB elfogadja azokat a szabályzatokat, amelyek végrehajtják a TARGET2-ben való részvétel II. mellékletben megállapított, harmonizált feltételeit. E szabályzatok kizárólag az adott részt vevő NKB és a résztvevői közötti, a fizetések fizetési modulban történő feldolgozása vonatkozásában fennálló kapcsolatra vonatkoznak.

(2) Az EKB a harmonizált feltételek végrehajtásával elfogadja a TARGET2-EKB szabályait azzal, hogy a TARGET2-EKB csak az elszámolási és kiegyenlítési szervezetek (beleértve az EGT-n kívül letelepedett jogalanyokat) részére nyújt szolgáltatásokat, feltéve, hogy azok valamely illetékes hatóság felvigyázása alatt állnak és a TARGET2-EKB-hoz való csatlakozásukat a Kormányzótanács jóváhagyta.

(3) Nyilvánosságra kell hozni azokat a szabályzatokat, amelyeket az eurorendszer-beli KB-k a harmonizált feltételek végrehajtására fogadnak el.

(4) Az eurorendszer-beli KB-k a nemzeti jog akadályai alapján kérhetnek eltéréseket a harmonizált feltételektől. A Kormányzótanács esetenként megvizsgálja az ilyen kérelmeket, és adott esetben helyt ad az eltérésnek.

(5) A megfelelő monetáris megállapodásra figyelemmel az EKB meghatározhat megfelelő feltételeket a II. melléklet 4. cikk (2) bekezdése e) pontjában említett jogalanyok TARGET2-ben való részvétele vonatkozásában.

(6) Az eurorendszer-beli KB-k TARGET2 tagrendszerükben nem engedik valamely jogalany közvetett résztvevőként történő részvételét vagy címezhető BIC-birtokosként történő nyilvántartásba vételét, amennyiben e jogalany olyan közvetlen résztvevőn keresztül jár el, amely valamely EU-tagállam NKB-ja, de nem eurorendszer-beli KB vagy csatlakoztatott KB.

7. cikk

Napközbeni hitel

(1) A részt vevő KB-k nyújthatnak napközbeni hitelt, amennyiben ez a napközbeni hitel nyújtásáról szóló, a III. mellékletben meghatározott szabályokat végrehajtó szabályzattal összhangban történik.

(2) Az EKB ügyfelek napközbeni hitel tekintetében való alkalmassági feltételei az Európai Központi Bank fizetési mechanizmusáról szóló EKB/1999/NP2 határozat módosításáról szóló, 2003. január 28-i határozatban kerülnek meghatározásra. Az EKB által nyújtott napközbeni hitel az adott napra korlátozódik, az nem alakítható át egynapos hitellé.

8. cikk

Kapcsolódó rendszerek

(1) Az eurorendszer-beli KB-k pénzeszköz-átutalási szolgáltatásokat nyújtanak a kapcsolódó rendszerek részére központi banki pénzben a fizetési modulban vagy – az átmeneti időszak alatt adott esetben – a saját ügyfélszámla-vezető rendszerükben. Az ilyen szolgáltatásokat az eurorendszer-beli KB-k és az adott kapcsolódó rendszerek közötti kétoldalú megállapodások szabályozzák.

(2) A kapcsolódó rendszerek interfészét használó kapcsolódó rendszerekkel kötött kétoldalú szerződéseknek meg kell felelniük a IV. mellékletnek. Ezen túlmenően az eurorendszer-beli KB-nak biztosítania kell, hogy az ilyen kétoldalú megállapodásokban megfelelően érvényesülnek a II. melléklet következő rendelkezései:

— 8. cikk (1) bekezdése (műszaki és jogi követelmények),

— 8. cikk (2)–(5) bekezdése (jelentkezési eljárás), azzal, hogy a 4. cikkben szereplő csatlakozási feltételek helyett a kapcsolódó rendszereknek a „kapcsolódó rendszerek” II. melléklet 1. cikkében szereplő fogalommeghatározásában meghatározott csatlakozási feltételeknek kell megfelelniük,

— az V. függelékben található üzemidő,

— 11. cikk (együttműködési és információváltási követelmények), a (8) bekezdés kivételével,

— 27. és 28. cikk (üzletmenet-folytonossági és a rendkívüli helyzetek eljárásai és biztonsági követelmények),

— 31. cikk (felelősségi rendszer),

— 32. cikk (bizonyítási rendszer),

— 33. és 34. cikk (a részvétel időtartama, rendes felmondása és felfüggesztése), a 34. cikk (1) bekezdése b) pontjának kivételével,

— 35. cikk (PM-számlák lezárása) adott esetben,

— 38. cikk (titoktartási szabályok),

— 39. cikk (adatvédelemre, illetve a pénzmosás megelőzésére és a kapcsolódó kérdésekre vonatkozó követelmények),

— 40. cikk (értesítési követelmények),

— 41. cikk (szerződéses kapcsolat a telekommunikációs szolgáltatóval), és

— 44. cikk (az irányadó jogra, joghatóságra és a teljesítés helyére vonatkozó szabályok).

(3) A résztvevői interfészt használó kapcsolódó rendszerekkel fennálló kétoldalú megállapodásoknak az alábbiaknak kell megfelelniük:

a) a II. melléklet, az V. cím és a VI. és VII. függelékek kivételével; és

b) a IV. melléklet 18. cikke.

9. cikk

Költségmódszertan

(1) A Kormányzótanács határozza meg az SSP finanszírozására vonatkozó szabályokat. Az SSP működéséből eredő minden többletet vagy veszteséget fel kell osztani a részt vevő NKB-k között, az EKB tőkéjében az Alapokmány 29. cikke szerinti tőkejegyzési kulcsnak megfelelően.

(2) A Kormányzótanács meghatározza a TARGET2 alapszolgáltatásainak közös költségmódszertanát és árképzési szerkezetét.

10. cikk

Biztonsági rendelkezések

(1) A Kormányzótanács határozza meg a biztonsági szabályzatot és biztonsági követelményeket és ellenőrzéseket az SSP és – az átmeneti időszak vonatkozásában – az ügyfélszámla-vezető rendszer műszaki infrastruktúrája tekintetében.

(2) Az eurorendszer-beli KB-k betartják az (1) bekezdésben említett intézkedéseket és biztosítják, hogy azoknak az SSP megfeleljen.

11. cikk

Ellenőrzési szabályok

Az ellenőrző értékeléseket a Kormányzótanács KBER könyvvizsgálati politikájában meghatározott elvekkel és előírásokkal összhangban kell elvégezni.







IV. SZAKASZ

ÁTMENETI ÉS ZÁRÓ RENDELKEZÉSEK

12. cikk

Viták rendezése és alkalmazandó jog

(1) Az eurorendszer-beli KB-k között ezzel az iránymutatással kapcsolatban felmerült viták esetén az érintett felek megkísérlik a vitának a KBER-en belüli viták rendezésére vonatkozó eljárásról szóló egyetértési megállapodással összhangban történő rendezését.

(2) Az (1) bekezdéstől eltérve, ha a 2. szint és a 3. szint közötti feladatmegosztással kapcsolatos vita a felek megállapodásával nem rendezhető, a vitát a Kormányzótanács rendezi.

(3) Az (1) bekezdésben említett viták esetében a felek vonatkozó jogait és kötelezettségeit elsősorban az ebben az iránymutatásban megállapított szabályok és eljárások határozzák meg. A TARGET2 tagrendszerek közötti fizetésekre vonatkozó viták esetében a kedvezményezett eurorendszer-beli KB-jának székhelye szerinti tagállam joga a kiegészítő jogforrás, amennyiben az nem ütközik ezzel az iránymutatással.

13. cikk

Áttérés az SSP-re

(1) A jelenlegi TARGET rendszerekről az SSP-re való áttérés a következő időpontokban történik:

a) 2007. november 19-én az Oesterreichische Nationalbank, a Deutsche Bundesbank, a Banque centrale du Luxembourg és a Banka Slovenije vonatkozásában;

b) 2008. február 18-án a Nationale Bank van België/Banque Nationale de Belgique, a Suomen Pankki, a Banque de France, a Central Bank and Financial Services Authority of Ireland, a De Nederlandsche Bank, a Banco de Portugal és a Banco de España vonatkozásában; és

c) 2008. május 19-én az EKB, a Görög Nemzeti Bank és a Banca d'Italia vonatkozásában.

(2) Minden olyan eurorendszer-beli KB, amely előre nem látott körülmények miatt nem tért át az SSP-re 2008. május 19-ig, 2008. szeptember 15-ig tér arra át.

14. cikk

Hatálybalépés és alkalmazás

(1) Ez az iránymutatás 2007. április 30-án lép hatályba, a 15. cikkben megállapított átmeneti rendelkezésekre figyelemmel.

(2) A 15. cikk sérelme nélkül, az EKB/2005/16 és az EKB/2006/11 iránymutatások 2008. szeptember 15-től hatályukat vesztik.

15. cikk

Vegyes és átmeneti rendelkezések

(1) A részt vevő NKB-k által a hitelintézeteknek és kapcsolódó rendszereknek a PM-en kívül nyitott számlákra az ilyen részt vevő NKB szabályai vonatkoznak, ezen iránymutatás ügyfélszámlára vonatkozó rendelkezéseire és az EKB Kormányzótanácsa más határozataira figyelemmel. A részt vevő NKB-k által a hitelintézetektől és kapcsolódó rendszerektől eltérő jogalanyok számára a PM-en kívül nyitott számlákra az ilyen részt vevő NKB szabályai vonatkoznak.

(2) Az EKB/2005/16 iránymutatást az eurorendszer-beli KB-re továbbra is alkalmazni kell mindaddig, amíg annak nemzeti RTGS rendszere (vagy az EKB esetében az EPM) nem tér át az SSP-re és átmeneti időszakuk meg nem kezdődik. Ezt követően csak ezt az iránymutatást kell alkalmazni az ilyen eurorendszer-beli KB-kra, a (3) és (4) bekezdésre figyelemmel, és az eurorendszer-beli KB-val kapcsolatban az EKB/2005/16 iránymutatásra való hivatkozásokat az erre az iránymutatásra való hivatkozásként kell értelmezni.

(3) Az EKB/2005/16 iránymutatásban meghatározott díjak vonatkoznak valamennyi eurorendszer-beli KB-ra a 2008. május 18-i üzleti nap végéig, függetlenül attól, hogy eddig az időpontig áttértek-e már az SSP-re. 2008. május 19-től valamennyi eurorendszer-beli KB-ra az ezen iránymutatás II. melléklete VI. függelékében és a IV. melléklet 18. pontjában meghatározott díjakat kell alkalmazni.

(4) Az eurorendszer-beli KB-k jogait és kötelességeit az EKB/2005/16 iránymutatásban meghatározott, összeköttetést biztosító rendszeren keresztül teljesített fizetésekkel kapcsolatban továbbra is az EKB/2005/16 iránymutatás szabályozza, függetlenül attól, hogy eddig az időpontig az adott nemzeti RTGS-rendszer (vagy az EKB esetében az EPM) áttért-e már az SSP-re.

(5) Tekintet nélkül arra, hogy az érintett eurorendszer-beli KB-k áttértek-e már az SSP-re, az eurorendszer-beli KB-k között 2007. november 19. és 2008. május 19. között felmerült minden nehézség és vita rendezése az iránymutatás 12. cikkével összhangban történik.

(6) Az eurorendszer-beli KB az átmeneti időszaka során folytathatja a fizetések és más ügyletek ügyfélszámla-vezető rendszerben történő kiegyenlítését, az alábbiakat is beleértve:

a) a hitelintézetek közötti fizetések;

b) hitelintézetek és kapcsolódó rendszerek közötti fizetések; és

c) az euro-rendszer nyíltpiaci műveleteivel kapcsolatos fizetések.

(7) Az átmeneti időszak lejártával megszűnnek a következők:

a) a II. melléklet 4. cikke (1) bekezdésének a) és b) pontjában meghatározott jogalanyok címezhető BIC-birtokosként történő nyilvántartásba vétele valamely eurorendszer-beli NKB által;

b) a részt vevő NKB-val való közvetett részvétel; és

c) az (6) bekezdés a)–c) pontjában említett fizetések ügyfélszámla-vezető rendszerben való kiegyenlítése.

(8) A „nemzeti RTGS-rendszer üzemzavara” az EKB/2005/16 iránymutatás 1. cikkének (1) bekezdésében található fogalommeghatározása helyébe az alábbi szöveg lép:

„— »nemzeti RTGS-rendszer üzemzavara« vagy »a TARGET üzemzavara« vagy »üzemzavar«: minden olyan technikai vagy bármely más nehézség, hiányosság vagy meghibásodás, amely a technikai infrastruktúrában és/vagy a nemzeti RTGS-rendszer vagy az EKB fizetési rendszere elektronikus rendszerében, vagy az összeköttetést biztosító rendszerben vagy a kétoldalú kapcsolatot szolgáló számítógépes hálózati kapcsolatban jelentkezik, vagy valamely nemzeti RTGS-rendszerhez vagy az EKB fizetési rendszerhez, az összeköttetést biztosító rendszerhez vagy bármely kétoldalú kapcsolathoz kapcsolódó bármely más olyan esemény, amely lehetetlenné teszi a TARGET-en belül a fizetési megbízások tárgynapi feldolgozásának befejezését; a fogalommeghatározás vonatkozik azon esetekre is, ha az üzemzavar egyszerre jelentkezik több nemzeti RTGS-rendszerben (például a telekommunikációs szolgáltatóval összefüggő meghibásodás miatt), illetve ha a TARGET2-re való áttérés előtt az üzemzavar a TARGET2-nek az EKB/2007/2 iránymutatásban meghatározott Egységes Közös Platformjában következik be”.

(9) Az EKB/2005/16 iránymutatás 8. cikke (4) bekezdésének b) és c) pontja helyébe az alábbi szöveg lép:

„b) A TARGET-résztvevőknek az igénybejelentő formanyomtatvány(oka)t az üzemzavar időpontjától számított négy héten belül azon NKB-nál kell benyújtaniuk, amely azt az RTGS-számlát vezeti, amelynek megterhelése vagy jóváírása megtörtént, illetve meg kellett volna történjen (»illetékes NKB«). Az illetékes NKB további információk vagy bizonyítékok nyújtására vonatkozó kérésének a kéréstől számított két héten belül eleget kell tenni.

c) Az EKB Kormányzótanácsa végzi az összes beérkezett igény értékelését és határoz arról, hogy megtérítési ajánlat tételére sor kerüljön-e. Ha az EKB Kormányzótanácsa másként nem határoz, és e döntéséről a TARGET-résztvevőket nem értesítik, ezt az értékelést az üzemzavart követő tizennégy héten belül kell elvégezni.”

16. cikk

Címzettek, végrehajtási rendelkezések és éves jelentések

(1) Ez az iránymutatás valamennyi eurorendszer-beli NKB tekintetében alkalmazandó.

(2) A részt vevő NKB-k 2007. július 31-ig megküldik az EKB számára azokat az intézkedéseket, amelyekkel ennek az iránymutatásnak meg kívánnak felelni.

(3) Az EKB éves jelentést készít a TARGET2 átfogó működésének a Kormányzótanács általi áttekintése céljából.









I. MELLÉKLET

TARGET2 IRÁNYÍTÁSI SZABÁLYOK







1. szint – Kormányzótanács 2. szint – eurorendszer-beli KB-k 3. szint – SSP-t üzemeltető KB-k 0. Általános rendelkezések Az 1. szint rendelkezik végső hatáskörrel a TARGET2-vel kapcsolatos belföldi és határon átnyúló kérdésekben, és felel a TARGET2 közfeladatának biztosításáért. A 2. szint kiegészítő hatáskörrel rendelkezik az 1. szint által belátására bízott kérdésekkel kapcsolatban A 3. szint hoz döntést az Egységes Közös Platform (SSP) napi üzemeltetéséről, a megfelelő eurorendszer-beli KB-kal megkötött, meghatározott szolgáltatási szintekről szóló megállapodások (SLA-k) alapján 1. Költség- és árpolitika — Döntés a közös költségszámításról — Döntés az egységes árszerkezetről — Döntés a kiegészítő szolgáltatások és/vagy modulok díjairól (Nem alkalmazandó) 2. Szolgáltatási szint — Döntés az alapszolgáltatásokról — Döntés a kiegészítő szolgáltatásokról és/vagy modulokról — Hozzájárulás az 1. szint/2. szint igényei szerint 3. Kockázatkezelés — Döntés a kockázatkezelés általános keretrendszeréről és a fennmaradó kockázatok elfogadásáról — A tényleges kockázatkezelés elvégzése — Kockázatelemzés elvégzése és nyomon követése — A kockázatelemzéshez szükséges információk nyújtása az 1. szint/2. szint kérésének megfelelően 4. Irányítás és finanszírozás — Az SSP tulajdonjogára, döntéshozatalára és finanszírozására vonatkozó szabályok meghatározása — A KBER TARGET2 jogi keretrendszerének létrehozása és megfelelő végrehajtásának biztosítása — Az 1. szinten elhatározott irányítási és finanszírozási szabályok megszövegezése — A költségek tervezésének, elfogadásának és végrehajtásának intézése — Tulajdonjoggal és/vagy az alkalmazás ellenőrzésével való rendelkezés — A szolgáltatásokkal kapcsolatos pénzeszközök és díjazás beszedése — A szolgáltatás nyújtása vonatkozásában költségadatok nyújtása a 2. szintnek 5. Fejlesztés — A 2. szinttel konzultál az SSP helyszínéről — Az átfogó projektterv jóváhagyása — Döntés az SSP induló jellemzőiről és fejlesztéséről — Annak eldöntése, hogy a létesítés teljesen az alapoktól vagy pedig egy meglévő platformra alapozva történjen — Döntés az SSP-üzemeltető kiválasztásáról — az SSP szolgáltatási szintjeinek meghatározása, a 3. szinttel egyetértésben — Az 1. szinttel folytatott konzultációt követően döntés az SSP helyéről — Javaslattétel az SSP induló jellemzőire — Javaslattétel arra, hogy a rendszer teljesen az alapoktól vagy pedig egy meglévő platformra alapozva készüljön-e — Javaslattétel az SSP helyszínére — Az általános és részletes működési leírások megszövegezése (belső részletes működési előírások és részletes felhasználói működési előírások) — A specifikációs folyamat jóváhagyása a 3. szint által szállítandó termék meghatározására, valamint később a tesztelés és a rendszer (különösen az általános és részletes felhasználói specifikáció) elfogadása — A projekt szakaszainak meghatározása — A teljesítendők értékelése és elfogadása — A tesztforgatókönyvek létrehozása — Központi banki és felhasználói tesztek összehangolása, a 3. szinttel szoros együttműködésben — A részletes technikai specifikáció megszövegezése — Adalék a projekt szakaszainak meghatározásához és ellenőrzéséhez — Műszaki és üzemeltetési támogatás a tesztekhez (az SSP tesztjeinek elvégzése, hozzájárulás az SSP-vel kapcsolatos tesztforgatókönyvekhez, az eurorendszer-beli KB-k támogatása azok SSP-vel kapcsolatos tesztelési tevékenységében) 6. Végrehajtás és áttérés — Döntés az áttérési stratégiáról — Az SSP-re való áttérés előkészítése és összehangolása, a 3. szinttel szoros együttműködésben — Hozzájárulás az áttéréssel kapcsolatos kérdésekhez, a 2. szint kéréseinek megfelelően — Az SSP-vel kapcsolatos áttérési feladatok végrehajtása; a csatlakozó NKB-knak további támogatás nyújtása 7. Üzemeltetés — Súlyos rendkívüli helyzetek kezelése — Irányítás a rendszertulajdonosi felelősségek tekintetében — Kapcsolattartás a felhasználókkal európai szinten (az eurorendszer-beli KB-k ügyfeleikkel szemben fennálló kizárólagos felelősségére figyelemmel) és a napi felhasználói tevékenység üzleti szempontból történő figyelemmel kísérése (eurorendszer-beli KB feladat) — Az üzleti fejlemények figyelemmel kísérése — Költségvetési, finanszírozási, számlázási (eurorendszer-beli KB feladat) és más igazgatási feladatok — A rendszer irányítása az iránymutatás 5. cikkének (6) bekezdésében említett megállapodás alapján









II. MELLÉKLET

A TARGET2 HARMONIZÁLT RÉSZVÉTELI FELTÉTELEI

I. CÍM

ÁLTALÁNOS RENDELKEZÉSEK

1. cikk

Fogalommeghatározások

E harmonizált feltételek (a továbbiakban: Feltételek) alkalmazásában a következő fogalommeghatározásokat kell alkalmazni:

— „címezhető BIC-birtokos” olyan szervezet, amely a) banki azonosító kóddal (BIC) rendelkezik; b) amelyet nem ismernek el közvetett résztvevőként; valamint c) egy közvetlen résztvevő, illetve egy közvetlen vagy közvetett résztvevő fióktelepének levelezője vagy ügyfele, és amely e közvetlen résztvevőn keresztül fizetési megbízásokat küldhet vagy fizetéseket fogadhat egy TARGET2 tagrendszerből,

— „AL-megállapodás” az AL-csoporttagok és AL-NKB-jaik által az AL-üzemmód céljából kötött, többoldalú csoportos likviditáskezelési (aggregated liquidity) megállapodás,

— „AL-csoport” az AL-üzemmódot alkalmazó AL-csoporttag(ok)ból álló csoport,

— „AL-(csoport)-számlamenedzser” az AL-csoporttagok által kijelölt AL-csoporttag, aki az AL-csoporton belül az üzleti nap során rendelkezésre álló likviditást kezeli,

— „AL-csoporttag” olyan TARGET2-résztvevő, amely AL-megállapodást kötött,

— „AL-üzemmód”: a PM számlákon rendelkezésre álló likviditás összesítése,

— „AL-NKB” olyan részt vevő NKB, amely az AL-megállapodás szerződő fele, és azon AL-csoporttagok szerződő feleként jár el, amelyek részt vesznek TARGET2 tagrendszerében,

— „kapcsolódó rendszer (AS)” olyan rendszer, amely az Európai Gazdasági Térségben (EGT) letelepedett és egy illetékes hatóság felügyelete és/vagy felvigyázása alá tartozó jogalany üzemeltet, valamint amelyben a fizetések és/vagy pénzügyi eszközök cseréje és/vagy kiegyenlítése történik, míg az azokból származó pénzbeli kötelezettségek rendezése a TARGET2-ben történik az EKB/2007/2 iránymutatással, illetve a kapcsolódó rendszer és az adott eurorendszer-beli KB közötti kétoldalú megállapodással összhangban,

— „rendelkezésre álló likviditás” (vagy „likviditás”) követel egyenleg egy TARGET2-résztvevő PM-számláján és az ilyen számlára a [a KB neve beillesztendő] által adott bármely napközbeni hitelkeret,

— „banki irányelv” a hitelintézetek tevékenységének megkezdéséről és folytatásáról szóló, 2006. június 14-i 2006/48/EK európai parlamenti és tanácsi irányelv (átdolgozás) ( 3 ),

— „banki azonosító kód (BIC)” az ISO 9362. sz. alatt meghatározott kód,

— „fióktelep” [a banki irányelv 4. cikkének (3) bekezdését átültető, nemzeti jogszabály] által meghatározott fióktelep,

— „üzleti nap” minden olyan nap, amelyen a TARGET2 nyitva tart a fizetési megbízások V. függelékben meghatározott kiegyenlítésére,

— „CAI-csoport” a CAI-üzemmódot alkalmazó TARGET2-résztvevőkből álló csoport,

— „CAI-csoport vezetője” a TARGET2-résztvevők által kijelölt CAI-csoporttag, aki a CAI-csoporton belüli az üzleti nap során a rendelkezésre álló likviditást figyeli és irányítja,

— „CAI-üzemmód” konszolidált számlainformáció nyújtása a PM-számlákkal kapcsolatban az ICM-n keresztül,

— „jogképességre vonatkozó vélemény” a résztvevő azon nyilatkozata, amely arra vonatkozó jogi helyzetének értékelését tartalmazza, hogy e Feltételek alapján képes kötelezettségeit vállalni és azokat teljesíteni,

— „központi bankok (KB-k)”: az eurorendszer-beli KB-k és a csatlakoztatott KB-k,

— „csatlakoztatott KB” az eurorendszer-beli KB-kon kívüli nemzeti központi bank (NKB), amely a TARGET2-höz külön megállapodás szerint csatlakozik,

— „rendkívüli helyzetekre vonatkozó modul” olyan SSP modul, amely lehetővé teszi a sürgős és nagyon sürgős fizetések feldolgozását rendkívüli helyzetekben,

▼M1

— „hitelintézet” a) [illessze be a banki irányelv 4. cikke (1) bekezdésének a) pontját és adott esetben 2. cikkét átültető nemzeti jogszabályi rendelkezéseket] értelmében vett olyan hitelintézet, amely az illetékes hatóság felügyelete alatt áll; vagy b) a Szerződés 101. cikkének (2) bekezdése értelmében vett más olyan intézmény, amely az illetékes hatóságok általi felügyelethez hasonlítható szintű ellenőrzés alatt áll,

▼B

— „átutalási megbízás” a megbízó utasítása valamely pénzösszegnek a kedvezményezett számára a PM-számlán történő könyvelési tétel formájában történő rendelkezésre bocsátására,

— „közvetlen terhelési felhatalmazás” a megbízó által a KB-jának adott olyan általános utasítás, amely feljogosítja és kötelezi az adott KB-t a megbízó számlájának a kedvezményezettől érkező, csoportos beszedésre utasítás alapján történő megterhelésére,

— „közvetlen terhelési utasítás” a kedvezményezett által annak KB-jának adott utasítás arra vonatkozóan, hogy a közvetlen terhelési felhatalmazás alapján terhelje meg a fizető számláját az utasításban megadott összeggel,

— „végrehajtási esemény” az AL-csoport tagja tekintetében bekövetkező — a) a 34. cikk (1) bekezdésében említett bármely nem teljesítési esemény; b) bármely más nem teljesítési esemény vagy a 34. cikk (2) bekezdésében nem említett esemény, amellyel kapcsolatban [a KB neve beillesztendő] a nem teljesítési esemény vagy más esemény súlyosságára figyelemmel úgy határozott, hogy [adott esetben: [zálogjogot kell érvényesíteni a 25b. cikkel összhangban] [biztosítékot kell érvényesíteni a 25c. cikkel összhangban] és] a követeléseket be kell számítani a 26. cikkel összhangban; vagy c) a napközbeni hitelhez való hozzáférés felfüggesztéséről vagy megszüntetéséről hozott döntés,

— „fizetési megbízás bevitele” a fizetések feldolgozásának egy szakasza, amely során a TARGET2-[a KB neve/országkód beillesztendő] megkísérli kiegyenlíteni a 14. cikknek megfelelően befogadott fizetési megbízást egyedi eljárások szerint, a 20. cikkben leírtaknak megfelelően,

— „eurorendszer-beli KB” az EKB vagy az eurót bevezetett valamely tagállam NKB-ja,

— „nem teljesítési esemény” valamely résztvevő vonatkozásában minden olyan esemény vagy küszöbön álló esemény, amelynek bekövetkezése veszélyeztetheti a résztvevő e Feltételek, illetve a résztvevő és [a KB neve beillesztendő] vagy bármely más KB közötti kapcsolatra vonatkozó egyéb szabályok alapján fennálló kötelezettségeinek teljesítését, beleértve a következőket: — a) a résztvevő többé nem felel meg a 4. cikkben megállapított csatlakozási feltételeknek vagy a 8. cikk (1) bekezdése a) pontjának i. alpontjában meghatározott feltételeknek; b) fizetésképtelenség miatt indított eljárás megindulása a résztvevővel szemben; c) kérelem benyújtása a b) pontban említett eljárásokkal kapcsolatban; d) a résztvevő által olyan írásbeli nyilatkozat kiadása, miszerint képtelen tartozásai vagy azok egy része megfizetésére, illetve a napközbeni hitellel kapcsolatban felmerülő kötelezettségei teljesítésére; e) a résztvevőnek hitelezőivel önkéntes általános megállapodás vagy egyezség kötése; f) amennyiben a résztvevő fizetésképtelen vagy nem képes tartozásait megfizetni, vagy KB-ja azt ilyennek tartja; g) amennyiben a résztvevő PM-számláján lévő követel egyenlegére, illetve teljes vagyonára vagy annak jelentős részére biztosítási intézkedés, lefoglalás, elkobzás, vagy bármely olyan eljárás vonatkozik, aminek célja a közérdek vagy a résztvevő hitelezőinek jogai védelme; h) ha a résztvevő részvételét valamely másik TARGET2 tagrendszerben és/vagy valamely kapcsolódó rendszerben felfüggesztették vagy megszüntették; i) bármely ténylegesen vagy feltehetően a résztvevőnek tulajdonítható nyilatkozat vagy szerződést megelőző állítás az alkalmazandó jogi rendelkezések értelmében téves, illetve valótlan; vagy j) a résztvevő valamennyi vagyontárgyának vagy azok jelentős részének engedményezése,

— „csoport”: — a) az anyavállalat konszolidált pénzügyi kimutatásaiban foglalt hitelintézetek (amennyiben az anyavállalat köteles a 27. nemzetközi számviteli standard (IAS 27) szerint, a 2238/2004/EK bizottsági rendelet ( 4 ) alapján elfogadott konszolidált pénzügyi kimutatások benyújtására), az alábbi összetételben: i. anyavállalat és egy vagy több leányvállalat; vagy ii. egy anyavállalat két vagy több leányvállalata; b) az a) pont i. vagy ii. alpontjaiban említett hitelintézetek, amennyiben az anyavállalat nem nyújt be konszolidált pénzügyi kimutatásokat az IAS 27-el összhangban, de képes lehet megfelelni az IAS 27-ben a konszolidált pénzügyi kimutatásokba való bekerüléshez megállapított feltételeknek, a közvetlen résztvevő KB-ja vagy AL csoport esetében a számlavezető NKB igazolása mellett; vagy c) hitelintézetek két- vagy többoldalú hálózata: i. amelynek megszervezése a hitelintézetek ilyen hálózathoz való tartozását meghatározó jogszabályi keretnek megfelelően történt; vagy ii. amelyet az együttműködés (tagjai gazdasági érdekeinek elősegítése, támogatása és képviselete) és/vagy gazdasági szolidaritás olyan önszerveződő mechanizmusa jellemez, ami meghaladja a hitelintézetek közötti szokásos együttműködést, amennyiben az ilyen együttműködést és szolidaritást a hitelintézetek létesítő okiratai engedélyezik vagy az külön megállapodások eredményeképpen jön létre; és a c) pontban említett minden esetben, az EKB Kormányzótanácsa elfogadta a csoportnak való minősítés iránti kérelmet;

— „ügyfélszámla” valamely KB által a közvetett résztvevővé válás feltételeinek megfelelő jogalany számára a PM-en kívül nyitott számla,

— „Információs és Felügyeleti Modul (ICM)” az az SSP-modul, amely lehetővé teszi a résztvevőknek online információk beszerzését, valamint lehetőséget ad számukra likviditásátvezetési megbízás bevitelére, likviditáskezelésre és rendkívüli helyzetekben fizetési megbízások indítására,

— „mindenkinek szóló ICM-üzenet” az ICM-en keresztül valamennyi TARGET2-résztvevőnek vagy azok egy kiválasztott csoportjának egyidejűleg elküldött információ,

— „közvetett résztvevő” az EGT-ben letelepedett olyan hitelintézet, amely megállapodást kötött egy közvetlen résztvevővel fizetési megbízások benyújtására és fizetések fogadására a közvetlen résztvevő PM-számláján keresztül, és amelyet valamely TARGET2 tagrendszer közvetett résztvevőként elismer,

— „fizetésképtelenség miatt indított eljárások” az elszámolások véglegességéről szóló irányelv 2. cikkének j) pontja értelmében véve,

— „utasítást adó résztvevő” a TARGET2 fizetési megbízást kezdeményező résztvevője,

— „napközbeni hitel” olyan hitel, amelyet egy üzleti napnál rövidebb időtartamra folyósítanak,

— „befektetési vállalkozás” [a pénzügyi eszközök piacairól, a 85/611/EGK és a 93/6/EGK tanácsi irányelv és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről szóló, 2004. április 21-i 2004/39/EK európai parlamenti és tanácsi irányelv ( 5 ) 4. cikke (1) bekezdése 1. pontját végrehajtó nemzeti jogszabályi rendelkezés] értelmében vett befektetési vállalkozás, [a 2004/39/EK irányelv 2. cikkét végrehajtó nemzeti jogszabályi rendelkezés beillesztendő]-ben meghatározott intézmények kivételével, feltéve, hogy a szóban forgó befektetési vállalkozás(t): — a) a 2004/39/EK irányelv értelmében ilyenként kijelölt, elismert illetékes hatóság engedélyezte és felügyeli; és b) jogosult [a 2004/39/EK irányelv I. melléklete A. szakaszának 2., 3., 6. és 7. tételét végrehajtó nemzeti jogszabályi rendelkezés] alatt említett tevékenységek végzésére,

— „likviditásátvezetési megbízás” olyan fizetési megbízás, amelynek fő célja likviditás átutalása ugyanazon résztvevő különböző számlái között vagy valamely CAI vagy AL csoporton belül,

— „számlavezető NKB” azon TARGET2 tagrendszer AL-NKB-ja, amelyben az AL-(csoport)-számlamenedzser részt vesz,

— „aktív oldali rendelkezésre állás”: az euro-rendszer rendelkezésre állásának egyik formája, amelyet a partnerek valamely eurorendszer-beli KB-nál, előre megszabott marginális hitelkamatlábon egynapos hitel felvételére használhatnak,

— „marginális hitelkamatláb”: az aktív oldali rendelkezésre állásra alkalmazandó kamatláb,

— „több címzett általi hozzáférés” az a lehetőség, aminek révén az EGT-ben letelepedett fióktelepek vagy hitelintézetek hozzáférhetnek a megfelelő TARGET2 tagrendszerhez a TARGET2 tagrendszerébe fizetési megbízások bevitelével és/vagy onnan fizetések fogadása révén; ez a lehetőség felhatalmazza e jogalanyokat fizetési megbízásaiknak a közvetlen résztvevő PM-számláján keresztüli benyújtására, az adott résztvevő bevonása nélkül,

— „telekommunikációs szolgáltató” az EKB Kormányzótanácsa által a TARGET2-ben fizetési üzenetek benyújtása céljára számítógépes hálózati kapcsolatok szolgáltatására kijelölt vállalkozás,

— „ki nem egyenlített átutalási megbízás” olyan átutalási megbízás, amelyet nem egyenlítettek ki a befogadása napján,

— „résztvevő” (vagy „közvetlen résztvevő”) az a jogalany, amely legalább egy PM-számlával rendelkezik a [a KB neve beillesztendő]-nál,

— „kedvezményezett” olyan TARGET2-résztvevő, amelynek PM-számláját jóváírják a fizetési megbízás kiegyenlítésének eredményeképpen,

— „fizető” olyan TARGET2-résztvevő, amelynek PM-számláját megterhelik a fizetési megbízás kiegyenlítésének eredményeképpen,

— „fizetési megbízás” az átutalási megbízás, a likviditásátvezetési megbízás vagy a közvetlen terhelési megbízás,

— „fizetési modul (PM)”: olyan SSP fizetési modul, amelyben a TARGET2-résztvevők fizetéseinek PM-számlán való kiegyenlítése történik,

— „PM-számla”: a TARGET2-résztvevő valamely KB-nál PM-ben vezetett számlája, ami az ilyen TARGET2-résztvevő számára a következőkhöz szükséges: — a) fizetési megbízások benyújtása vagy fizetés fogadása a TARGET2-n keresztül; és b) az ilyen fizetések ilyen KB-val történő kiegyenlítése,

— „közszektorba tartozó intézmény”: a „közszektorba” tartozó jogalany, a közszektor fogalmát a Szerződés 104. cikkében és a 104b. cikke (1) bekezdésében (jelenleg 101. cikke és 103. cikkének (1) bekezdése) említett tilalmak alkalmazásához szükséges fogalmak meghatározásáról szóló, 1993. december 13-i 3603/93/EK tanácsi rendelet ( 6 ) 3. cikkében meghatározott értelemben véve,

— „elszámolások véglegességéről szóló irányelv” a fizetési és értékpapír-elszámolási rendszerekben az elszámolások véglegességéről szóló, 1998. május 19-i 98/26/EK európai parlamenti és tanácsi irányelv ( 7 ),

— „Egységes Közös Platform (SSP)” az SSP-t üzemeltető KB-k által készített, egységes technikai közös platform-infrastruktúra,

— „SSP-t üzemeltető KB-k” a Deutsche Bundesbank, a Banque de France és a Banca d'Italia, az SSP-t az euro-rendszer javára megépítő és üzemeltető feladatkörükben,

— „törzsadatgyűjtési formanyomtatvány” a [a KB neve beillesztendő] által kidolgozott formanyomtatvány a TARGET2-[a KB neve/országkód beillesztendő] szolgáltatásai kérelmezőinek és az ilyen szolgáltatások nyújtásával kapcsolatos változások nyilvántartására,

— „felfüggesztés” a résztvevő jogainak és kötelességeinek időleges befagyasztása a [a KB neve beillesztendő] által meghatározandó időszakra,

— „TARGET2-[a KB neve/országkód beillesztendő]” a [a KB neve] TARGET2 tagrendszere,

— „TARGET2”: a KB-k összes TARGET2 tagrendszeréből létrejövő egész,

— „TARGET2 tagrendszer”: bármely KB olyan valós idejű bruttó kiegyenlítési (RTGS) rendszere, amely a TARGET2 részét képezi,

— „TARGET2 CUG” a telekommunikációs szolgáltató abból a célból csoportba formálódott ügyfeleinek alcsoportja, hogy a PM-hez való csatlakozáskor a telekommunikációs szolgáltató megfelelő szolgáltatásait és termékeit használják,

— „TARGET2-résztvevő” bármely TARGET2 tagrendszer bármely résztvevője,

— „TARGET2 műszaki üzemzavar” minden olyan nehézség, hiányosság vagy meghibásodás, amely a TARGET2-[a KB neve/országkód beillesztendő] által használt technikai infrastruktúrában és/vagy számítógépes rendszerben jelentkezik, vagy bármely más esemény, amely lehetetlenné teszi a TARGET2-[a KB neve/országkód beillesztendő]-n belüli, illetve az áttérés ideje alatt a TARGET2-re még nem áttért nemzeti RTGS-rendszerből érkező fizetések végrehajtását és aznapi feldolgozásuk befejezését és fordítva.

2. cikk

Függelékek

(1) A következő függelékek e Feltételek szerves részét képezik:

I. függelék: A fizetési megbízások feldolgozására vonatkozó technikai specifikáció

II. függelék: A TARGET2 megtérítési rendszere

III. függelék: Mintaszöveg a jogképességre és az országra vonatkozó véleményhez

IV. függelék: Az üzletmenet folytonosságára vonatkozó és a rendkívüli helyzetek eljárásai

V. függelék: Üzemidő

VI. függelék: Díjak és számlázás

VII. függelék: Összevont likviditás megállapodás

(2) Amennyiben bármely függelék tartalma és e Feltételek bármely rendelkezésének tartalma között ellentmondás áll fent, az utóbbi alkalmazandó.

3. cikk

A TARGET2-[a KB neve/országkód beillesztendő] és a TARGET2 általános leírása

(1) A TARGET2 valós idejű bruttó kiegyenlítést biztosít az euróban történő fizetésekre, a központi banki pénzben történő kiegyenlítéssel.

(2) A TARGET2-[a KB neve/országkód beillesztendő]-ben a következő fizetési megbízások kerülnek feldolgozásra:

a) a közvetlenül az euro-rendszer monetáris politikai műveleteiből eredő vagy azokkal összefüggő fizetési megbízások;

b) az euro-rendszert érintő devizaműveletek euro-lábának kiegyenlítése;

c) a határon átnyúló nagy értékű nettó elszámolási rendszerek tranzakcióiból eredő euro-átutalások kiegyenlítése;

d) a rendszerkockázati szempontjából jelentős, euro-alapú kisösszegű fizetési rendszerek tranzakcióiból eredő euro-átutalások kiegyenlítése; és

e) minden egyéb, TARGET2-résztvevőknek indított fizetési megbízás euróban.

(3) A TARGET2 létrehozásának és működésének alapja az SSP. Az euro-rendszer meghatározza az SSP műszaki konfigurációját és jellemzőit. Az SSP szolgáltatásokat az SSP-t üzemeltető KB-k nyújtják az eurorendszer-beli KB-k javára, egy külön megállapodás szerint.

(4) A [a KB neve beillesztendő] az e Feltételek szerinti szolgáltatások nyújtója. Az SSP-t üzemeltető KB-k intézkedéseit és mulasztásait a [a KB neve beillesztendő] intézkedéseinek és mulasztásainak kell tekinteni, amelyekért az az alábbi 31. cikknek megfelelően visel felelősséget. Az e Feltételek szerinti részvétel nem hoz létre szerződéses kapcsolatot a résztvevők és az SSP-nyújtó KB-k között, amikor ez utóbbiak e minőségükben járnak el. Az e Feltételek értelmében nyújtott szolgáltatásokkal kapcsolatban a résztvevő által az SSP-nek továbbított, illetve kapott utasításokat, üzeneteket vagy információkat úgy kell tekinteni, hogy azok címzettje vagy küldője a [a KB neve beillesztendő].

(5) A TARGET2 jogilag a valamennyi TARGET2 tagrendszerből álló, több fizetési rendszer, amelyeket az elszámolások véglegességéről szóló irányelvet végrehajtó nemzeti jogszabályok alapján „rendszerek”-nek jelölnek. A TARGET2-[a KB neve/országkód beillesztendő] „rendszer”-nek minősül a [az elszámolások véglegességéről szóló irányelvet végrehajtó, adott jogszabályi rendelkezések] alapján.

(6) A TARGET2-ben való részvétel a gyakorlatban a TARGET2 tagrendszerben való részvétel útján történik. E Feltételek meghatározzák a [CB neve/országkód beillesztendő]-ben részt vevők és a [a KB neve beillesztendő] kölcsönös jogait és kötelességeit. A fizetési megbízások feldolgozásának szabályai (IV. cím) vonatkoznak bármely TARGET2-résztvevő által küldött valamennyi fizetési megbízásra és fogadott fizetésre.

II. CÍM

RÉSZVÉTEL

4. cikk

Csatlakozási feltételek

(1) A következő fajtájú jogalanyok jogosultak TARGET2-[a KB neve/országkód beillesztendő]-ben való közvetlen részvételre:

a) az EGT-ben letelepedett hitelintézetek, beleértve azt az esetet is, amikor az EGT-ben letelepedett fióktelepen keresztül járnak el;

b) az EGT-en kívül letelepedett hitelintézetek, feltéve, hogy az EGT-ben letelepedett fióktelepen keresztül járnak el; és

c) az EU-tagállamok NKB-jai és az EKB.

(2) A [a KB neve beillesztendő] belátása szerint felveheti közvetlen résztvevőként a következő jogalanyokat is:

a) a tagállamok központi vagy regionális kormányzatainak pénzpiacokon aktív pénzügyi szervei;

b) a tagállamok ügyfélszámlák vezetésére feljogosított, közszektorba tartozó intézményei;

c) az EGT-ben letelepedett befektetési vállalkozások;

d) az EGT-ben letelepedett és valamely illetékes hatóság által felügyelt, kiegyenlítési vagy kiegyenlítési szolgáltatásokat nyújtó szervezetek; és

e) hitelintézetek vagy az a)–d) alpontban felsorolt jogalanyok, (mindkét esetben) amelyek olyan harmadik országban telepedettek le, amelyekkel az Európai Közösség olyan monetáris megállapodást kötött, amely lehetővé teszi az ilyen jogalanyok bármelyike számára az Európai Közösségben lévő fizetési rendszerekhez való hozzáférést, a monetáris megállapodásban meghatározott feltételek mellett, és feltéve, hogy az országban irányadó, megfelelő jogi rendszer egyenértékű a megfelelő közösségi jogszabályokkal.

(3) Az elektronikuspénz-kibocsátó intézmények tevékenységének megkezdéséről, folytatásáról és prudenciális felügyeletéről szóló, 2000. szeptember 18-i 2000/46/EK európai parlamenti és tanácsi irányelv ( 8 ) 1. cikke (3) bekezdésének a) pontja értelmében vett elektronikuspénz-kibocsátó intézmények nem jogosultak részt venni a TARGET2-[a KB neve/országkód beillesztendő]-ben.

5. cikk

Közvetlen résztvevők

(1) A TARGET2-[a KB neve/országkód beillesztendő] közvetlen résztvevőinek meg kell felelniük a 8. cikk (1) és (2) bekezdésében meghatározott követelményeknek. Legalább egy PM-számlával kell rendelkezniük a [a KB neve beillesztendő]-nál.

(2) A közvetlen képviselők kijelölhetnek címezhető BIC-birtokosokat, azok letelepedési helyétől függetlenül.

(3) A közvetlen résztvevők kijelölhetnek jogalanyokat közvetett résztvevőként, amennyiben a 6. cikkben meghatározott követelményeknek megfelelnek.

(4) A fióktelepeken keresztül történő, több címzett általi hozzáférés a következő módon nyújtható:

a) A 4. cikk (1) bekezdése a) vagy b) pontja szerinti olyan hitelintézet, amelyet közvetlen résztvevőként elfogadtak, hozzáférést biztosíthat PM-számlájához az EGT-ben letelepedett egy vagy több fióktelepének fizetési megbízások benyújtása és/vagy fizetések fogadása céljából, amennyiben a [a KB neve beillesztendő]-t megfelelően értesítették.

b) Amennyiben egy hitelintézet fióktelepét közvetlen résztvevőként elfogadtak, e jogalany egyéb fióktelepei és/vagy székhelye (mindkét esetben, amennyiben az EGT-n belül telepedtek le) hozzáférhet e célból a fióktelep PM-számlájához, amennyiben tájékoztatta a [a KB neve beillesztendő]-t.

6. cikk

Közvetett résztvevők

(1) Az EGT-ben letelepedett hitelintézetek szerződést köthetnek valamely olyan közvetlen résztvevővel, amely a 4. cikk (1) bekezdése a) vagy b) pontja szerinti hitelintézet, fizetési megbízások küldésére és/vagy fizetések fogadására, valamint azoknak a közvetlen résztvevő PM-számláján keresztül történő kiegyenlítésére. A TARGET2-[a KB neve/országkód beillesztendő] a közvetett résztvevőket a 9. cikkben meghatározott TARGET2 hivatalos címlistában való nyilvántartásba vétellel ismeri el.

(2) Amennyiben egy közvetlen résztvevő, amely a 4. cikk (1) bekezdésének a) vagy b) pontja értelmében vett hitelintézet, és valamely közvetett résztvevő ugyanazon csoporthoz tartoznak, a közvetlen résztvevő kifejezetten felhatalmazhatja a közvetett résztvevőt arra, hogy közvetlenül használja a közvetlen résztvevő PM-számláját a csoporthoz kapcsolódó több címzett általi hozzáférés révén fizetési megbízások küldésére és/vagy fizetések fogadására.

7. cikk

Közvetlen résztvevők felelőssége

(1) A 6. cikk szerinti közvetett résztvevők és az 5. cikk (4) bekezdése szerinti fióktelepek által benyújtott fizetési megbízásokat vagy fogadott fizetéseket úgy kell tekinteni, mintha azokat a közvetlen részvevő nyújtotta volna be vagy fogadta volna.

(2) Az ilyen fizetési megbízások kötik a közvetlen résztvevőt, tekintet nélkül tartalmukra vagy az (1) bekezdésben említett jogalanyok közötti szerződéses vagy egyéb megállapodásoknak való meg nem felelésükre.

8. cikk

Jelentkezési eljárás

(1) A TARGET2-[a KB neve/országkód beillesztendő]-höz való csatlakozáshoz a kérelmezőnek:

a) meg kell felelnie a következő technikai követelményeknek: i. a TARGET2-[a KB neve/országkód beillesztendő]-höz való csatlakoztatáshoz és abba a fizetési megbízások beviteléhez szükséges számítástechnikai infrastruktúra üzembe helyezése, kezelése, üzemeltetése, ellenőrzése, valamint biztonságának biztosítása. A részvételt kérő ennek teljesítésébe bevonhat harmadik személyeket, de a teljes felelősség továbbra is őt terheli. A részvételt kérőnek saját magának kell megállapodást kötnie a telekommunikációs szolgáltatóval a szükséges kapcsolat és hozzáférés beszerzésére, az I. függelékben szereplő technikai specifikációknak megfelelően; és ii. meg kell felelnie a [a KB neve beillesztendő] által előírt megfelelő teszteken; valamint

b) meg kell felelnie a következő jogi követelményeknek: i. jogképességre vonatkozó vélemény kell szolgáltatnia a III. függelékben meghatározott formában, amennyiben az ilyen véleményben szolgáltatandó információkat és nyilatkozatokat az [a KB neve beillesztendő] más összefüggésben még nem szerezte be; és ii. a 4.1. cikk b) pontjában említett jogalanyok vonatkozásában országról szóló véleményt kell szolgáltatnia a III. függelékben meghatározott formában, amennyiben az ilyen véleményben szolgáltatandó információkat és nyilatkozatokat az [a KB neve beillesztendő] más összefüggésben még nem szerezte be.

(2) A kérelmezőnek írásban kell a [a KB neve beillesztendő]-hez fordulnia, minimálisan a következő dokumentumok/információk mellékelésével:

a) a [a KB neve beillesztendő] által előírt, kitöltött törzsadatgyűjtési formanyomtatvány;

b) jogképességre vonatkozó vélemény, ha a [a KB neve beillesztendő] arra igényt tart; valamint

c) országértékelés, ha a [a KB neve beillesztendő] arra igényt tart.

(3) A [a KB neve beillesztendő] bekérheti az általa a csatlakozási kérelem elbírálásához helyénvalónak ítélt bármely további információt is.

(4) A [a KB neve beillesztendő] elutasítja a csatlakozási kérelmet, amennyiben:

a) a 4. cikkben említett csatlakozási kritériumok nem teljesülnek;

b) az (1) bekezdésben említett csatlakozási kritériumok közül egy vagy több nem teljesül; és/vagy

c) ha a [a KB neve beillesztendő] értékelése szerint az adott részvétel veszélyeztetné a TARGET2-[a KB neve/országkód beillesztendő] vagy bármely más TARGET2 tagrendszer általános stabilitását, megbízhatóságát és biztonságát, vagy ha az veszélyeztetné a [a KB neve beillesztendő] feladatainak [hivatkozás a megfelelő nemzeti jogszabályra]-ban és a Központi Bankok Európai Rendszere és az Európai Központi Bank Alapokmányában leírt teljesítését.

(5) A [a KB neve beillesztendő] a csatlakozási kérelem tárgyában hozott döntéséről értesíti a kérelmezőt, az attól számított egy hónapon belül, hogy a [a KB neve beillesztendő] a csatlakozási kérelmet kézhez vette. Amennyiben a [a KB neve beillesztendő] a (3) bekezdésnek megfelelően további információkat kér be, a döntést az attól számított egy hónapon belül közli, hogy a [a KB neve beillesztendő] ezeket az információkat a kérelmezőtől megkapta. Minden elutasító határozatnak tartalmazni kell az elutasítás indokait.

9. cikk

TARGET2 hivatalos címlista

(1) A TARGET2 hivatalos címlista a BIC-k adatbázis, amely az alábbiak részére címzett fizetési megbízások címzetthez irányítására szolgál:

a) a TARGET2-résztvevők és azok fióktelepei a több címzett általi hozzáféréssel;

b) a TARGET2 közvetett résztevői, beleértve a több címzett általi hozzáféréssel rendelkezőket; és

c) TARGET2 címezhető BIC-kel rendelkező ügyfelei.

A címlistát hetente kell frissíteni.

(2) Ha a kérelmező azt másként nem kéri, a BIC-ek közzétételre kerülnek a TARGET2 hivatalos címlistában.

(3) A résztvevők kizárólag fióktelepeiknek és a több címzett általi hozzáféréssel rendelkező jogalanyoknak küldhetik meg a TARGET2 hivatalos címlistát.

(4) Az (1) bekezdés b) és c) pontjában meghatározott jogalanyok BIC-jukat kizárólag egy közvetlen résztvevővel kapcsolatban használhatják.

III. CÍM

A FELEK KÖTELEZETTSÉGEI

10. cikk

A [a KB neve beillesztendő] és a résztvevők kötelezettségei

(1) A [a KB neve beillesztendő] a IV. címben bemutatott szolgáltatásokat kínálja. Amennyiben e Feltételek vagy jogszabályok másként nem rendelkeznek, a [a KB neve beillesztendő] minden tőle telhetőt megtesz az e Feltételek szerinti kötelezettségei teljesítése érdekében, az eredmény garantálása nélkül.

(2) A résztvevők megfizetik a [a KB neve beillesztendő]-nek a VI. függelékben megállapított díjakat.

(3) A résztvevők biztosítják, hogy minden üzleti napon csatlakozzanak a TARGET2-[a KB neve/országkód beillesztendő]-höz, az V. függelékben meghatározott üzemidőnek megfelelően.

(4) A résztvevő biztosítja a [a KB neve beillesztendő]-t arról, hogy az e Feltételek szerinti kötelezettségeinek teljesítése során nem sért meg semmilyen rá vonatkozó törvényt, rendelkezést vagy szabályozást vagy bármely, rá kötelező megállapodást.

11. cikk

Együttműködés és információváltás

(1) Az e Feltételek szerinti kötelezettségeik teljesítésekor és jogaik gyakorlásakor a [a KB neve beillesztendő] és a résztvevők szorosan együttműködnek a TARGET2-[a KB neve/országkód beillesztendő] stabilitásának, megbízhatóságának és biztonságának biztosítása érdekében. Átadnak egymásnak minden olyan információt vagy dokumentumot, amely jelentőséggel bír az e Feltételek szerinti kötelezettségeik teljesítése és jogaik gyakorlása tekintetében, a banktitokkal kapcsolatos kötelezettségek sérelme nélkül.

(2) A [a KB neve beillesztendő] rendszertámogató szolgálatot hoz létre és tart fenn a résztvevők rendszer működésével kapcsolatban felmerülő nehézségeiben történő segítségnyújtás érdekében.

(3) A TARGET2 Információs Rendszeren (T2IS) naprakész információknak kell rendelkezésre állniuk az SSP működési státusa tekintetében. A T2IS felhasználható bármely olyan esetről való információszerzésre, amely befolyásolja a TARGET2 rendes működését.

(4) A [a KB neve beillesztendő] mindenkinek szóló ICM-üzenet vagy bármely más kommunikációs eszköz útján küldhet üzeneteket a résztvevők számára.

(5) A résztvevők felelősek a meglévő törzsadatgyűjtési formanyomtatványok időszerű frissítéséért és az új törzsadatgyűjtési formanyomtatványok a [a KB neve beillesztendő] számára való benyújtásáért. A résztvevők felelősek a rájuk vonatkozó olyan információk megfelelőségének ellenőrzéséért, amelyeket a [a KB neve beillesztendő] vitt be a TARGET2-[a KB neve/országkód beillesztendő]-be.

(6) Úgy kell tekinteni, hogy a [a KB neve beillesztendő] felhatalmazással rendelkezik arra, hogy megadjon az SSP-t üzemeltető KB-knak a résztvevőkkel kapcsolatos bármely olyan információt, amelyekre az SSP-t üzemeltető KB-knak rendszergazdai szerepükben a telekommunikációs szolgáltatóval kötött szerződésnek megfelelően szükségük lehet.

(7) A résztvevők tájékoztatják a [a KB neve beillesztendő]-t minden olyan változásról, amely jogképességükben és az országról szóló véleménnyel lefedett, velük kapcsolatos kérdéseket érintő jogszabályokban következett be.

(8) A résztvevők tájékoztatják a [a KB neve beillesztendő]-t a következőkről:

a) az általuk nyilvántartásba vett minden új közvetett résztvevőről, címezhető BIC-birtokosról vagy a több címzett általi hozzáféréssel rendelkező jogalanyról; és

b) az a) pontban felsorolt jogalanyokkal kapcsolatos bármely változásról.

(9) A résztvevők haladéktalanul tájékoztatják a [a KB neve beillesztendő]-t arról, ha velük kapcsolatban nem teljesítési esemény következik be.

IV. CÍM

PM-SZÁMLÁK VEZETÉSE ÉS FIZETÉSI MEGBÍZÁSOK FELDOLGOZÁSA

12. cikk

PM-számlák megnyitása és vezetése

(1) A [a KB neve beillesztendő] minden egyes résztvevő számára megnyit és üzemeltet legalább egy PM-számlát vagy esettől függően -alszámlát.

(2) [Beillesztendő, ha alkalmazandó: A PM-számláknak nem lehet tartozik egyenlege.]

(3) [Beillesztendő, ha alkalmazandó: Az üzleti nap elején és a végén a PM-számlák egyenlege nulla. A résztvevők úgy tekintendők, mintha utasították volna a [KB neve beillesztendő]-t arra, hogy az üzleti nap végi egyenleget utalja a résztvevő által meghatározott számlára.]

(4) [Beillesztendő, ha alkalmazandó: Az adott számla egyenlegét a következő üzleti nap elején visszautalják a résztvevő PM-számlájára.]

(5) A PM-számlák és alszámláik nem kamatozó számlák, kivéve, ha azokat a kötelező tartalék tartására használják. Ilyen esetben a kötelező tartalék kamatának megfizetésére a kötelező tartalékok Európai Központi Bank által történő alkalmazásáról szóló, 1998. november 23-i 2531/98/EK tanácsi rendelet ( 9 ) és a kötelező tartalékok alkalmazásáról szóló, 2003. szeptember 12-i EKB/2003/9 rendelet irányadó ( 10 ).

(6) A fizetési megbízások PM-ben történő kiegyenlítésén túlmenően a PM-számla használható az ügyfélszámlára érkező és onnan induló fizetési megbízások kiegyenlítésére, a [a KB neve beillesztendő] által megállapított szabályok szerint.

(7) A résztvevők az ICM használatával kapnak információt a likviditási pozíciójukról. A [a KB neve beillesztendő] napi számlakivonatot készít minden olyan résztvevő számára, amely arra igény tart.

13. cikk

A fizetési megbízások fajtái

A TARGET2 alkalmazásában a következők minősülnek fizetési megbízásnak:

a) átutalási megbízások;

b) a közvetlen terhelési felhatalmazás alapján végrehajtott közvetlen terhelési utasítások; és

c) likviditás-átvezetési megbízások.

14. cikk

A fizetési megbízások befogadása és visszautasítása

(1) A résztvevők által benyújtott fizetési megbízások akkor minősülnek elfogadottnak a [a KB neve] által, ha:

a) a fizetési üzenet megfelel a telekommunikációs szolgáltató által meghatározott szabályoknak;

b) a fizetési üzenet megfelel a TARGET2-[KB neve/országkód beillesztendő] üzenet szabványának és feltételeinek, és megfelel a „négy szem elvének” I. függelékben szereplő módon történő alkalmazásakor; és

c) a fizető vagy a kedvezményezett felfüggesztése esetén a felfüggesztett résztvevő KB-jának kifejezett hozzájárulását beszerezték.

(2) A [a KB neve beillesztendő] haladéktalanul elutasít minden olyan fizetési megbízást, amely nem felel meg az (1) bekezdésben megállapított feltételeknek. A [a KB neve beillesztendő] tájékoztatja a résztvevőt a fizetési megbízás elutasításáról az I. függeléknek megfelelően.

15. cikk

Prioritási szabályok

(1) Az utasítást adó résztvevőknek minden fizetési megbízást a következők egyikeként kell megjelölniük:

a) normál fizetési megbízás (2. prioritási osztály);

b) sürgős fizetési megbízás (1. prioritási osztály); vagy

c) nagyon sürgős fizetési megbízás (0. prioritási osztály).

Ha a fizetési megbízás nem tünteti fel a prioritást, azt normál fizetési megbízásként kell kezelni.

(2) Nagyon sürgős fizetési megbízást kizárólag a következők jelölhetnek meg:

a) KB-k; és

b) a résztvevők, a CLS Nemzetközi Bank számára és onnan érkező fizetések, valamint a kapcsolódó rendszerek javára történő likviditásátvezetésre vonatkozó megbízások esetében.

A kapcsolódó rendszer által a kapcsolódó rendszer interfészen keresztül benyújtott, a résztvevő PM-számlájának megterhelésére és jóváírására vonatkozó valamennyi fizetési megbízás nagyon sürgős fizetési megbízásnak minősül.

(3) A sürgős és a normál fizetési megbízások esetében a fizető az ICM-en keresztül azonnali hatállyal megváltoztathatja a prioritást. A nagyon sürgős fizetés prioritása nem változtatható meg.

16. cikk

Likviditási limitek

(1) A résztvevő korlátozhatja a más TARGET2-résztvevők (a KB-k kivételével) felé indított fizetési megbízásokra rendelkezésre álló likviditás felhasználását, kétoldalú vagy többoldalú limitek meghatározásával. Ilyen limiteket csak a normál fizetési megbízások vonatkozásában lehet megállapítani.

(2) Limitek csak valamely AL-csoport egésze által vagy tekintetében határozhatók meg. Nem határozható meg limit AL-csoporttag egyetlen PM-számlája tekintetében vagy az AL-csoporttagok egymás közötti viszonyában.

(3) A résztvevő kétoldalú limit meghatározásával utasítja a [a KB neve beillesztendő]-t, hogy valamely befogadott fizetési megbízás ne kerüljön kiegyenlítésre, ha a másik TARGET2-résztvevő PM-számlájára küldött, normál fizetési megbízások összege és az adott TARGET2-résztvevő PM-számlájáról fogadott sürgős és normál fizetések összegének különbsége meghaladná ezt a kétoldalú limitet.

(4) A résztvevő többoldalú limitet állapíthat meg minden olyan kapcsolatra, amelyre nem vonatkozik kétoldalú limit. Többoldalú limit csak abban az esetben állapítható meg, ha a résztvevő legalább egy kétoldalú limitet meghatározott. Ha a résztvevő többoldalú limitet határoz meg, utasítja a [a KB neve beillesztendő]-t, hogy valamely elfogadott fizetési megbízás ne kerüljön kiegyenlítésre, ha a valamennyi (olyan) TARGET2-résztvevő (amely tekintetében nem határozott meg kétoldalú limitet) részére kimenő, normál fizetési megbízásai összegének és az adott TARGET2-résztvevőtől bejövő sürgős és normál fizetések összegének különbsége meghaladná ezt a többoldalú limitet.

(5) Bármely limit legkisebb összege 1 millió EUR. A nulla összegű kétoldalú vagy többoldalú limitet úgy kell kezelni, mintha limit nem került volna megállapításra. Nulla és 1 millió EUR közötti limit nem határozható meg.

(6) Az ICM-en keresztül a limitek valós időben változtathatók, azonnali hatállyal vagy a következő üzleti naptól. Ha a limitet nullára változtatták, ugyanazon az üzleti napon többé már nem lehet azt módosítani. Valamely új kétoldalú vagy többoldalú limit meghatározása csak a következő üzleti naptól hatályos.

17. cikk

Likviditáselkülönítési lehetőségek

(1) A résztvevők az ICM-en keresztül likviditást különíthetnek el a nagyon sürgős és a sürgős fizetési megbízások fedezeteként.

(2) Az AL-(csoport)-számlamenedzser kizárólag az AL-csoport mint egész számára különíthet el likviditást. Likviditás nem különíthető el az AL-csoporton belüli egyéni számlák tekintetében.

(3) Amikor a résztvevő bizonyos mértékű likviditás elkülönítését kéri nagyon sürgős fizetési megbízások céljára, arra utasítja a [KB neve beillesztendő]-t, hogy csak akkor számolja el a sürgős és normál fizetési megbízásokat, ha megfelelő mennyiségű likviditás áll rendelkezésre a nagyon sürgős fizetési megbízások céljára tartalékolt összeg levonása után.

(4) Amikor a résztvevő bizonyos mértékű likviditás elkülönítését kéri sürgős fizetési megbízások céljára, arra utasítja a [KB neve beillesztendő]-t, hogy csak akkor számolja el a normál fizetési megbízásokat, ha megfelelő mennyiségű likviditás áll rendelkezésre a sürgős és nagyon sürgős fizetési megbízások céljára tartalékolt összeg levonása után.

(5) Az elkülönítési kérelem átvétele után a [a KB neve beillesztendő]-nek ellenőriznie kell, hogy a résztvevő PM-számláján lévő likviditás elegendő-e az elkülönítéshez. Ha nem ez a helyzet, csak a PM-számlán rendelkezésre álló likviditás különíthető el. Az elkülöníteni kívánt likviditás többi része később nem kerül automatikusan elkülönítésre, még akkor sem, ha a résztvevő PM-számláján rendelkezésre álló likviditás összege eléri a kezdeti elkülönítési kérelemben meghatározott szintet.

(6) A likviditáselkülönítés szintje módosítható. A résztvevők új összegek elkülönítését kérhetik az ICM-en keresztül azonnali hatállyal vagy a következő üzleti naptól.

18. cikk

Előre meghatározott kiegyenlítési időpontok

(1) Az utasítást adó résztvevők előre meghatározhatják a fizetési megbízások kiegyenlítési idejét egy üzleti napon belül a „Legkorábbi terhelési időpont megadása” vagy a „Legkésőbbi terhelési időpont megadása” használatával.

(2) A „Legkorábbi terhelési időpont megadása” használatakor a befogadott fizetési megbízás tárolásra kerül és csak a megadott időpontban kerül bevitelre a teljesítési sorba.

(3) A „Legkésőbbi terhelési időpont megadása” használatakor az elfogadott fizetési megbízás nem teljesítettként visszaküldésre kerül, ha nem teljesíthető a megadott terhelési időpontra. A meghatározott terhelési időpont előtt 15 perccel az utasítást adó résztvevő automatikus értesítést kap az ICM-en keresztül. Az utasítást adó résztvevő használhatja a „Legkésőbbi terhelési időpont megadása” funkciót kizárólag figyelmeztető jelzésként is. Ilyen esetekben az érintett fizetési megbízást nem küldik vissza.

(4) Az utasítást adó résztvevők az ICM-en keresztül változtathatják meg a „Legkorábbi terhelési időpont megadása” vagy „Legkésőbbi terhelési időpont megadása” funkciót.

(5) További technikai részletek az I. függelékben szerepelnek.

19. cikk

A későbbi értéknapra benyújtott fizetési megbízások

(1) A fizetési megbízásokat a megadott értéknap előtt legfeljebb öt üzleti nappal korábban lehet benyújtani (tárolt fizetési megbízások).

(2) A tárolt fizetési megbízások a benyújtó résztvevő által meghatározott üzleti nap kezdetén kerülnek feldolgozásra és állnak a beviteli rendelkezések közé az V. függelék szerint. A sorrendben az azonos prioritással rendelkező fizetési megbízások elé kerülnek.

(3) A 15. cikk (3) bekezdése, a 22. cikk (2) bekezdése és a 29. cikk (1) bekezdésének a) pontja megfelelően alkalmazandó tárolt fizetési megbízások tekintetében.

20. cikk

A teljesítési sorba helyezett fizetési megbízások feldolgozása

(1) Amennyiben a kezdeményező résztvevők nem határozták meg a kiegyenlítési időpontot a 18. cikkben meghatározott módon, a befogadott fizetési megbízásokat haladéktalanul vagy legkésőbb azon üzleti nap végéig el kell számolni, amelyeken azokat befogadták, amennyiben a fizető PM-számláján elegendő fedezet áll rendelkezésre, figyelembe véve a 16. és 17. cikkekben említett likviditási limiteket és likviditáselkülönítést.

(2) A fedezet a következőkből állhat:

a) a PM-számlán rendelkezésre álló likviditás; vagy

b) a többi TARGET2-résztvevőtől beérkező fizetések, a vonatkozó optimalizálási mechanizmusokra figyelemmel.

(3) A nagyon sürgős fizetési megbízásokra a „First In, First Out (FIFO)” elvet kell alkalmazni. Ez azt jelenti, hogy a nagyon sürgős fizetési megbízásokat beérkezésük sorrendjében kell teljesíteni. A sürgős és normál fizetési megbízások addig nem teljesíthetők, amíg nagyon sürgős fizetési megbízások sorban állnak.

(4) A sürgős fizetési megbízásokra szintén a FIFO elv vonatkozik. A normál fizetési megbízások nem számolhatóak el, amennyiben sürgős és nagyon sürgős fizetési megbízások sorban állnak.

(5) A (3) és (4) bekezdéstől eltéréssel az alacsonyabb prioritású (vagy az azonos prioritású, de később befogadott) fizetési megbízások kiegyenlíthetők a magasabb prioritású (vagy az azonos prioritású, de korábban befogadott) fizetési megbízások előtt, ha az alacsonyabb prioritású fizetési megbízások kiegyenlítése további fizetések fogadásával a fizető számára likviditásnövekedést eredményezne.

(6) A normál fizetési megbízásokat a „by-pass FIFO” elven kell feldolgozni. Ez azt jelenti, hogy azok azonnal kiegyenlíthetők (függetlenül a korábban befogadott más, sorban álló normál fizetésektől), és ezért azok megsérthetik a FIFO-elvet, feltéve, hogy rendelkezésre áll a megfelelő fedezet.

(7) A teljesítési sorba helyezett fizetési megbízások kiegyenlítésére vonatkozó további részleteket az I. függelék tartalmazza.

21. cikk

A fizetési megbízások kiegyenlítése és visszaküldése

(1) Az azonnal el nem számolt fizetési megbízások sorban állnak a kezdeményező résztvevő által adott prioritásnak megfelelően a 15. cikkben említettek szerint.

(2) A sorba állított fizetési megbízások kiegyenlítésének optimalizálása érdekében a [a KB neve beillesztendő] használhatja az I. függelékben meghatározott optimalizációs eljárásokat.

(3) A fizető megváltoztathatja a sorban álló egy vagy több fizetés sorban elfoglalt helyét (azaz átsorolhatja azokat) az ICM-en keresztül. A fizetési megbízások áthelyezhetők azonnali hatállyal az adott sor elejére vagy végére, a napközbeni feldolgozás során bármikor, az V. függelékben említettek szerint.

(4) Az ICM-ben kezdeményezett likviditásátvezetési megbízásokat azonnali hatállyal nem teljesítettként vissza kell küldeni, ha nem áll rendelkezésre elegendő likviditás. Az egyéb fizetési megbízásokat nem teljesítettként vissza kell küldeni, amennyiben azokat nem lehet kiegyenlíteni az adott üzenettípusok tekintetében az V. függeléknek megfelelő zárási időpontig.

22. cikk

A fizetési megbízások rendszer általi befogadása és azok visszavonhatatlansága

(1) Az elszámolások véglegességéről szóló irányelv 3. cikkének (1) bekezdése és [írja be az elszámolások véglegességéről szóló irányelv e cikkét végrehajtó nemzeti jogi rendelkezést] értelmében a fizetési megbízások abban a pillanatban tekintendők a TARGET2-[KB neve/országkód beillesztendő]-be, befogadottnak, amikor az adott résztvevő PM-számláját megterhelték.

(2) A fizetési megbízások visszavonhatók mindaddig, amíg azok az (1) bekezdés szerint befogadásra nem kerülnek a TARGET2-[KB neve/országkód beillesztendő]-be. Az I. függelékben említett módon valamely algoritmusban lévő fizetési megbízások nem vonhatók vissza az algoritmus futásának ideje alatt.

V. CÍM

LIKVIDITÁS-ÖSSZEVONÁS

23. cikk

Likviditás-összevonási módok

A [a KB neve beillesztendő] összevont számlainformáció (CAI) üzemmódot és csoportos likviditáskezelés (AL) üzemmódot kínál.

24. cikk

Összevont számlainformáció mód

(1) A CAI módot a következők használhatják:

a) valamely hitelintézet és/vagy annak fióktelepei (függetlenül attól, hogy ezek ugyanabban a TARGET2 tagrendszerben vesznek-e részt), amennyiben az érintett jogalanyoknak különböző BIC-kel azonosított PM-számlái vannak; vagy

b) két vagy több, azonos csoporthoz tartozó olyan hitelintézet és/vagy azok fióktelepei, amelyek mindegyike egy vagy több, eltérő BIC-kel azonosított PM-számlával rendelkezik.

(2)

a) A CAI-üzemmód értelmében a CAI-csoport minden egyes tagja és azok KB-i számára rendelkezésre bocsátják a csoporttagok PM-számláinak listáját és a CAI-csoport szintjén összevont következő további információkat: i. napközbeni hitelkeretek (adott esetben); ii. egyenlegek, beleértve az alszámlák egyenlegét is; iii. forgalom; iv. kiegyenlített fizetések; és v. sorban álló fizetési megbízások.

b) A CAI-csoport vezetője és annak KB-ja hozzáféréssel rendelkezik a CAI-csoport bármely PM-számlája tekintetében valamennyi fenti tételre vonatkozó információkhoz.

c) Az ebben a bekezdésben említett információkat az ICM-en keresztül bocsátják rendelkezésre.

(3) A CAI-csoport vezetője jogosult az azonos CAI-csoport részét alkotó PM-számlák – ideértve azok alszámláit is – közötti likviditásátvezetés kezdeményezésére az ICM-en keresztül.

(4) A CAI-csoportba beletartozhatnak olyan PM-számlák is, amelyek valamely AL-csoportnak is részét képezik. Ilyen esetben az AL-csoport valamennyi PM-számlája a CAI-csoport részét képezi.

(5) Amennyiben kettő vagy több PM-számla egyidejűleg tartozik valamely AL-csoportba és egy (további számlákból álló) CAI-csoportba, az AL-csoportra vonatkozó szabályok az uralkodóak az AL-csoporton belüli kapcsolatra.

(6) Az olyan CAI-csoport, amely tartalmazza valamely AL-csoport PM-számláit, kinevezhet az AL-(csoport) számlamenedzserétől eltérő CAI-csoport vezetőt.

(7) Az AL-üzemmód használatára vonatkozó felhatalmazás beszerzésére vonatkozó, a 25. cikk (4) és (5) bekezdésében meghatározott eljárást kell értelemszerűen alkalmazni a CAI-üzemmód használatára történő felhatalmazás beszerzésére irányuló eljárásra.

25. cikk

Csoportos likviditáskezelési mód

(1) Az AL-üzemmódot a következők használhatják:

a) valamely hitelintézet és/vagy annak fióktelepei (függetlenül attól, hogy ezek ugyanabban a TARGET2 tagrendszerben vesznek-e részt), amennyiben az érintett jogalanyok az euro-övezetben letelepedettek és azoknak különböző BIC-kel azonosított PM-számlái vannak;

b) valamely euro-övezeten kívül letelepedett hitelintézetnek az euro-övezeten belül létrehozott fióktelepei (függetlenül attól, hogy ezek ugyanabban a TARGET2 tagrendszerben vesznek-e részt), feltéve, hogy az ilyen fióktelepeknek különböző BIC-kel azonosított, több PM-számlája van; vagy

c) két vagy több, az a) albekezdésben említett hitelintézet és/vagy a b) albekezdésben említett fióktelep, amelyek ugyanahhoz a csoporthoz tartoznak.

Az a)–c) pontban említett valamennyi esetben az is követelmény, hogy az érintett jogalanyok napközbeni hitelmegállapodásokat kössenek a megfelelő részt vevő KB-val.

(2) Az AL-üzemmód értelmében a fizetési megbízás megfelelő fedezete meglétének ellenőrzéséhez összesítésre kerül az összes AL-csoporttag PM-számláján rendelkezésre álló likviditás. A fentiek ellenére az AL-csoporttag és saját AL NKB-je közötti kétoldalú PM-számla kapcsolatra továbbra is az adott TARGET2 tagrendszer szabályozása az irányadó, az AL-megállapodásban meghatározott módosításokkal. Különösen a bármely AL-csoporttagnak a PM-számlájára nyújtott napközbeni hitel fedezete lehet bármely AL csoporttag egyéb PM-számláin, vagy bármely más AL-csoporttag azonos vagy más AL NKB-nál tartott PM-számláin rendelkezésre álló likviditás.

(3) Az AL-üzemmód használata érdekében az (1) bekezdés feltételeinek megfelelő egy vagy több TARGET2-résztvevő AL-megállapodást köt a [a KB neve beillesztendő] és adott esetben az olyan TARGET2 tagrendszerek más KB-ival, amelyekben más AL-csoporttagok részt vesznek. Egy TARGET2-résztvevő egy adott PM-számla vonatkozásában csak egy AL-megállapodást köthet. Az AL-megállapodásnak meg kell felelnie a VII. függelékben szereplő megfelelő mintának.

(4) Minden AL-csoport kinevez egy AL-(csoport)-számlamenedzsert. Amennyiben az AL-csoport csak egyetlen résztvevőből áll, ez a résztvevő az AL-(csoport) számlamenedzsere. Az AL-(csoport) számlamenedzsere az AL-üzemmód használatára vonatkozó írásbeli kérelmet intéz a számlavezető NKB-hoz (beleértve a [a KB neve beillesztendő] által előírt, törzsadatgyűjtési formanyomtatványokat is), a számlavezető NKB által előírt minta alapján megkötött AL-megállapodás megküldésével együtt. A többi AL-csoporttag TARGET2-résztvevő írásbeli kérelmét (beleértve a [a KB neve beillesztendő] által előírt, törzsadatgyűjtési formanyomtatványokat is) saját AL NKB-jukhoz intézi. A számlavezető NKB bekérhet az általa a kérelem elbírálásához szükségesnek ítélt bármely további információt és dokumentumot is. Emellett a számlavezető NKB – más AL NKB-kkal egyetértésben – kérheti az AL-megállapodásba bármely olyan további rendelkezés felvételét, amelyet helyénvalónak tart valamennyi AL-csoporttag bármely AL NKB irányába fennálló, jelenlegi és/vagy jövőbeli bármely kötelezettségének teljesen és időben történő teljesítésének biztosítására.

(5) A számlavezető NKB ellenőrzi, hogy a kérelmezők teljesítik-e az AL-csoport alakításának követelményeit, valamint hogy az AL-megállapodást megfelelően megkötötték-e. A számlavezető NKB ebből a célból egyeztethet más AL NKB-kkal. A számlavezető NKB döntését a (4) bekezdésben említett kérés számlavezető NKB általi kézhezvételétől számított egy hónapon belül írásban kell megküldeni az AL-(csoport) számlamenedzsere részére, vagy ha a számlavezető NKB további információkat kér, az ilyen információk számlavezető NKB általi kézhezvételétől számított egy hónapon belül. Minden elutasító határozatnak tartalmazni kell az elutasítás indokait.

(6) Az AL-csoporttagok automatikusan hozzáféréssel rendelkeznek a CAI-üzemmódhoz.

(7) Az AL-csoporton belüli információszolgáltatás és valamennyi interaktív felügyeleti intézkedés az ICM-en keresztül érhető el.

[Beillesztendő, ha alkalmazandó:

25a. cikk

Zálogjog/érvényesítés

(1) Az [írja be a KB nevét]-nak az AL-csoporttag résztvevő és a [írja be a KB nevét] jogviszonyából származó és az e Feltételek 36. cikkének (1) és (2) bekezdése szerinti zálogjoggal biztosított, jelenlegi és jövőbeli követelései közé tartoznak az [írja be a KB nevét] ilyen résztvevővel szemben azon AL-megállapodás értelmében felmerülő követelései, amelynek mindketten szerződő felei.

(2) [Illessze be, ha az adott ország joga szerint szükséges: Az AL-megállapodás sérelme nélkül az ilyen zálogjog nem gátolja a résztvevőt PM-számláján (számláin) elhelyezett pénz üzleti nap során történő felhasználásában.]

(3) [Illessze be, ha az adott ország joga szerint szükséges: Különleges elosztásra vonatkozó kikötés: Az AL-csoporttag osztja el a [írja be a harmonizált feltételek végrehajtási szabályaira utaló hivatkozást]-ból származó valamennyi kötelezettségének végrehajtására PM-számláján elhelyezett készpénzt.]

[Adott esetben és ha az adott ország joga szerint szükséges:

25b. cikk

A zálogjog érvényesítése

A végrehajtási esemény bekövetkezésekor a [a KB neve beillesztendő] korlátlanul jogosult zálogjogának előzetes értesítés nélkül történő érvényesítésére. [Illessze be, ha az adott ország joga szerint szükségesnek tartják: a [írja be a zálogjog érvényesítésére irányadó, megfelelő nemzeti jogszabályi rendelkezéseket].]

[Adott esetben és ha az adott ország joga szerint szükséges:

25c. cikk

Biztosíték érvényesítése

A végrehajtási esemény bekövetkezésekor a [a KB neve beillesztendő] jogosult biztosítékának érvényesítésére a 36. cikk szerint.]

26. cikk

Követelések beszámítása a 36. cikk (4) és (5) bekezdése alapján

Végrehajtási esemény bekövetkezésekor a [a KB neve beillesztendő] ilyen AL-csoporttag felé fennálló minden követelése automatikusan és haladéktalanul esedékessé válik és azokra e Feltételek beszámításra irányadó 36. cikkének (4) és (5) bekezdése fog vonatkozni.

VI. CÍM

BIZTONSÁGI KÖVETELMÉNYEK ÉS RENDKÍVÜLI HELYZETEKKEL KAPCSOLATOS KÉRDÉSEK

27. cikk

Az üzletmenet folytonosságára vonatkozó és a rendkívüli helyzetek eljárásai

A IV. függelékben körülírt, az üzletmenet folytonosságára vonatkozó és a rendkívüli helyzetek eljárásai érvényesülnek rendkívüli külső esemény vagy minden más olyan esemény bekövetkezésekor, ami az SSP működését érinti.

28. cikk

Biztonsági követelmények

(1) A résztvevők megfelelő biztonsági ellenőrzéseket hajtanak végre rendszerük jogosulatlan hozzáféréstől és használattól való védelmére. Kizárólag a résztvevők felelnek rendszerük titkosságának, integritásának és elérhetőségének megfelelő védelméért.

(2) A résztvevők tájékoztatják az [a KB neve beillesztendő] technikai infrastruktúrájukban, illetve adott esetben harmadik fél technikai infrastruktúrájában felmerült, biztonságot érintő valamennyi eseményről. A [a KB neve beillesztendő] további információkat kérhet az eseményről, és szükség szerint kérheti, hogy a résztvevő tegye meg a megfelelő intézkedéseket az ilyen események újbóli előfordulásának megelőzésére.

(3) A [a KB neve beillesztendő] további biztonsági követelményeket írhat elő valamennyi résztvevő és/vagy a [a KB neve beillesztendő] által kritikus fontosságúnak minősített résztvevők számára.

VII. CÍM

AZ INFORMÁCIÓS ÉS FELÜGYELETI MODUL

29. cikk

Az ICM használata

(1) Az ICM:

a) lehetővé teszi a résztvevők számára a számláikra vonatkozó információk elérését és a likviditás kezelését;

b) használható likviditásátvezetési megbízások benyújtására; és

c) lehetővé teszi a résztvevők számára rendkívüli helyzetekben egyösszegű fizetések és háttérmegoldásként rendkívüli helyzetekben használatos kifizetések kezdeményezését a résztvevő fizetési infrastruktúrájának meghibásodása esetére.

(2) Az ICM-re vonatkozó további technikai részletek az I. függelékben szerepelnek.

VIII. CÍM

MEGTÉRÍTÉS, FELELŐSSÉGI RENDSZER ÉS BIZONYÍTÉK

30. cikk

Megtérítési rendszer

Ha valamely fizetési megbízás a TARGET2 technikai üzemzavara következtében a beérkezés napján nem hajtható végre, a [a KB neve beillesztendő] a II. mellékletben megállapított külön eljárásnak megfelelően megtérítést ajánl fel az érintett közvetlen résztvevőknek.

31. cikk

Felelősségi rendszer

(1) A [a KB neve beillesztendő]-t és a résztvevőket az e Feltételek szerinti kötelezettségeik teljesítésekor köti egymással szemben az ésszerű gondosság tanúsításának általános kötelezettsége.

(2) A [a KB neve beillesztendő] felelősséggel tartozik résztvevői felé a csalás (beleértve például a szándékos kötelezettségszegést) vagy súlyos gondatlanság eseteiben a TARGET2-[írja be a KB hivatkozást] működéséből származó bármely veszteségért. Gondatlanság esetében a [a KB neve beillesztendő] felelőssége a résztvevő közvetlen veszteségére korlátozódik, azaz a szóban forgó tranzakció összegére és/vagy annak kamata elvesztésére, az annak következtében bekövetkező károk kizárásával.

(3) A [a KB neve beillesztendő] nem felel a műszaki infrastruktúrában (beleértve például a [a KB neve beillesztendő] számítógépes infrastruktúráját is), programokban, adatokban, alkalmazásokban vagy hálózatokban bekövetkezett üzemzavar vagy meghibásodás miatt bekövetkezett veszteségekért, ha a [a KB neve beillesztendő]-nél az üzemzavar vagy meghibásodás annak ellenére következett be, hogy a [a KB neve beillesztendő] elfogadta mindazokat az intézkedéseket, amelyek ésszerűen szükségesek az ilyen infrastruktúra üzemzavar vagy meghibásodás elleni védelmére, és az ilyen üzemzavar vagy meghibásodás következményeinek elhárítására (ez utóbbiba beletartozik például a IV. függelékben említett, üzletmenet folytonosságára vonatkozó és a rendkívüli helyzetek eljárásai kezdeményezése és elvégzése).

(4) A [a KB neve beillesztendő] nem felel:

a) annyiban, amennyiben a veszteséget a résztvevő okozta; vagy

b) ha a veszteség a [a KB neve beillesztendő] ésszerű ellenőrzésén kívül álló, külső eseményekből (vis maior) származik.

(5) A [illessze be a nemzeti jog határokon átnyúló átutalásokról szóló, 1997. január 27-i 97/5/EK európai parlamenti és tanácsi irányelvet ( 11 ) végrehajtó rendelkezéseit] ellenére az (1)–(4) bekezdés annyiban érvényesül, amennyiben a [a KB neve beillesztendő] felelőssége kizárható.

(6) A [a KB neve beillesztendő] és a résztvevők minden ésszerű és gyakorlati lépést megtesznek az e cikkben említett kár vagy veszteség csökkentésére.

(7) A [a KB neve beillesztendő] e Feltételek alapján fennálló egyes vagy minden kötelezettségének teljesítésekor saját nevében megbízhat harmadik személyeket, különösen telekommunikációs vagy más hálózati szolgáltatókat, illetve más jogalanyokat, ha ez szükséges a [a KB neve beillesztendő] kötelezettségeinek teljesítéséhez, vagy ez bevett piaci gyakorlat. A [a KB neve beillesztendő] kötelezettségei az ilyen harmadik személyek megfelelő kiválasztására és megbízására korlátozódnak, és a [a KB neve beillesztendő] felelőssége ennek megfelelően korlátozott. E bekezdés alkalmazásában az SSP-t üzemeltető KB-k nem minősülnek harmadik személynek.

32. cikk

Bizonyíték

(1) Amennyiben e Feltételek eltérően nem rendelkeznek, a TARGET2 vonatkozásában a [a KB neve beillesztendő] és a résztvevők között valamennyi fizetéssel és a fizetések feldolgozásával kapcsolatos üzenetváltás, mint például a terhelések vagy jóváírások visszaigazolása vagy a számlaegyenlegről szóló üzenetek váltása, a telekommunikációs szolgáltatón keresztül történik.

(2) Befogadásra kerülnek az üzenetek [a KB neve beillesztendő] vagy a telekommunikációs szolgáltató által megőrzött elektronikus vagy írásbeli nyilvántartásai a [a KB neve beillesztendő]-n keresztül végrehajtott fizetések bizonyítására szolgáló eszközként. A telekommunikációs szolgáltató eredeti üzenetének elmentett vagy kinyomtatott változata ugyanolyan bizonyító erővel rendelkezik, mint az eredeti üzenet, tekintet nélkül annak formájára.

(3) Ha a résztvevő telekommunikációs szolgáltatóval fennálló kapcsolata megszakad, a résztvevőnek helyettesítő eszközöket kell alkalmaznia a IV. függelékben megállapított üzenetek továbbítására. Ilyen esetekben az üzenet [a KB neve beillesztendő] által elmentett vagy kinyomtatott változata ugyanolyan bizonyító erővel rendelkezik, mint az eredeti üzenet, tekintet nélkül annak formájára.

(4) A [a KB neve beillesztendő] teljes körű nyilvántartást vezet a résztvevők által benyújtott és a részükre küldött fizetési megbízásokról [írja be a vonatkozó nemzeti jogszabályban előírt időtartamot] időtartamon át attól számítva, amikor az ilyen fizetési megbízást benyújtották és a fizetést megkapták.

(5) A [a KB neve beillesztendő] saját könyvei és nyilvántartásai (akár papíron, mikrofilmen, microfiche-en, elektronikus vagy mágneses rögzítéssel, illetve bármely más, mechanikailag reprodukálható formában vagy más módon) elfogadásra kerülnek bizonyítási eszközként a résztvevő bármely kötelezettsége és minden olyan tény vagy esemény vonatkozásában, amelyre a Felek hivatkoznak.

IX. CÍM

A RÉSZVÉTEL MEGSZÜNTETÉSE ÉS A SZÁMLÁK LEZÁRÁSA

33. cikk

A részvétel időtartama és rendes felmondása

(1) A TARGET2-[a KB neve/országkód beillesztendő]-ben való részvétel a 34. cikk sérelme nélkül határozatlan időre szól.

(2) A résztvevő bármikor felmondhatja a TARGET2-[a KB neve/országkód beillesztendő] való részvételét 14 üzleti napos felmondási határidővel, amennyiben a [a KB neve beillesztendő]-val ettől rövidebb felmondási időben nem állapodik meg.

(3) A [a KB neve beillesztendő] bármikor felmondhatja a résztvevő részvételét a TARGET2-[a KB neve/országkód beillesztendő]-ben három hónapos felmondással, amennyiben a résztvevővel ettől eltérő felmondási időről nem állapodik meg.

(4) A részvétel felmondásával a 38. cikkben megállapított titoktartási kötelezettségek a felmondás napján kezdődő ötéves időtartamig hatályban maradnak.

(5) A részvétel felmondásakor az érintett résztvevő PM-számláit a 35. cikkel összhangban le kell zárni.

34. cikk

Felfüggesztés és a részvétel rendkívüli felmondása

(1) A résztvevő TARGET2-[a KB neve/országkód beillesztendő]-ben való részvétele automatikusan megszűnik vagy felfüggesztésre kerül, ha a következő események egyike bekövetkezik:

a) fizetésképtelenség miatti eljárások megindulása; és/vagy

b) a résztvevő többé nem felel meg a 4. cikkben megállapított csatlakozási feltételeknek.

(2) A [a KB neve beillesztendő] bármikor, előzetes értesítés nélkül felfüggesztheti a résztvevő TARGET2-[a KB neve/országkód beillesztendő]-ben való részvételét, ha

a) egy vagy több (az (1) bekezdésben említettektől eltérő) nem teljesítési esemény bekövetkezik;

b) a résztvevő súlyosan megszegi e Feltételeket;

c) a résztvevő elmulasztja a [a KB neve beillesztendő] felé fennálló bármely lényeges kötelezettsége teljesítését;

d) a résztvevőt kizárják a TARGET2 CUG-ból vagy egyébként az abban való tagsága megszűnik; és/vagy

e) bármely olyan, a résztvevővel kapcsolatos esemény bekövetkezik, ami a [a KB neve beillesztendő] értékelése szerint veszélyeztetné a TARGET2-[a KB neve/országkód beillesztendő] vagy bármely más TARGET2 tagrendszer általános stabilitását, megbízhatóságát és biztonságát, vagy ha a résztvevő veszélyeztetné a [a KB neve beillesztendő] feladatainak [hivatkozzon a megfelelő nemzeti jogszabályra]-ban és a Központi Bankok Európai Rendszere és az Európai Központi Bank Alapokmányában leírt teljesítését.

(3) A (2) bekezdés szerinti mérlegelési joga gyakorlásakor a [a KB neve beillesztendő] figyelembe veszi többek között az a)–c) albekezdésekben említett nem teljesítési esemény vagy események súlyosságát.

(4)

a) Abban az esetben, ha a [a KB neve beillesztendő] az (1) vagy (2) bekezdésnek megfelelően felfüggeszti vagy megszünteti a résztvevő TARGET2-[a KB neve/országkód beillesztendő]-ben való részvételét, a [a KB neve beillesztendő] azonnal értesíti az ilyen felfüggesztésről vagy megszüntetésről a résztvevőt, a többi KB-t és a többi résztvevőt mindenkinek szóló ICM-üzenet révén.

b) Abban az esetben, ha a [a KB neve beillesztendő]-t más KB tájékoztatja a résztvevő más TARGET2 tagrendszerben való részvételének felfüggesztéséről vagy megszüntetéséről, a [a KB neve beillesztendő] azonnal értesíti résztvevőit az ilyen felfüggesztésről vagy megszüntetésről mindenkinek szóló ICM-üzenettel.

c) Amint az ilyen mindenkinek szóló ICM-üzenetet a résztvevők megkapták, úgy kell tekinteni, hogy azokat tájékoztatták a résztvevő TARGET2-[a KB neve/országkód beillesztendő]-ben vagy más TARGET2 tagrendszerben való részvételének felmondásáról/megszüntetéséről. A résztvevők viselnek minden abból eredő veszteséget, hogy fizetési megbízást nyújtottak be olyan résztvevőknek, akiknek a részvételét felfüggesztették vagy megszüntették, ha a fizetési megbízást a mindenkinek szóló ICM-üzenet kézhezvétele után vitték be a TARGET2-[a KB neve/országkód beillesztendő]-be.

(5) Valamely résztvevő részvételének megszüntetésekor a TARGET2-[a KB neve/országkód beillesztendő] nem fogad el új fizetési megbízást az ilyen résztvevőtől. Elutasításra kerülnek a sorban álló fizetési megbízások, az ilyen résztvevő javára szóló vagy a tárolt fizetési megbízások.

(6) Ha a résztvevőt felfüggesztették a TARGET2-[írja be a KB-/országhivatkozást]-ben, valamennyi bejövő és kimenő fizetési megbízása tárolásra kerül, és csak azt követően kerül a teljesítési sorba, miután azokat a felfüggesztett résztvevő KB-ja kifejezetten elfogadta.

35. cikk

PM-számlák lezárása

(1) A résztvevők bármikor megszüntethetik PM-számlájukat, feltéve, hogy a [a KB neve beillesztendő]-t erről 14 üzleti nappal előbb értesítik.

(2) A részvétel 30. cikknek vagy 34. cikknek megfelelően történő felmondása esetén a [a KB neve beillesztendő] lezárja az adott résztvevő PM-számláit, miután

a) teljesített vagy visszaküldött minden sorban álló fizetési megbízást; és

b) élt a 36. cikk értelmében fennálló zálogjogával és beszámítási jogával.

X. CÍM

ZÁRÓ RENDELKEZÉSEK

36. cikk

A [a KB neve beillesztendő] zálogjoga és beszámítási joga

(1) [Beillesztendő, ha alkalmazandó: A [a KB neve beillesztendő] zálogjoggal rendelkezik a résztvevő PM-számláinak a jelenlegi és jövőbeli követel egyenlegén, a felek közötti jogviszonyból eredő jelenlegi és jövőbeli követelések biztosítására.]

(1a) [Beillesztendő, ha alkalmazandó: A résztvevő a PM-számla követel egyenlegéből eredő, a [a KB neve beillesztendő]-vel szembeni jelenlegi és jövőbeli követeléseit fedezetként átutalják a [a KB neve beillesztendő] számára, mint a [a KB neve beillesztendő] a résztvevővel szemben a [írja be az e Feltételeket végrehajtó szabályozásra való hivatkozást]-ból eredő bármely jelenlegi és jövőbeli követeléseinek biztosítékát (azaz mint letétátutalást). Az ilyen biztosítékot önmagában az a tény hozza létre, hogy a pénzeszközöket jóváírták a résztvevő PM-számláján.]

(1b) [Beillesztendő, ha alkalmazandó: A [a KB neve beillesztendő] a függő kiadásokra kiterjedő zálogjoggal rendelkezik a résztvevő PM-számláinak jelenlegi és jövőbeli követel egyenlegén, a felek közötti jogviszonyból eredő jelenlegi és jövőbeli követelések biztosítására.]

(2) [Beillesztendő, ha alkalmazandó: A [a KB neve beillesztendő] akkor is rendelkezik az (1) bekezdésben említett joggal, ha a követelések csak eshetőlegesek vagy még nem esedékesek.]

(3) [Beillesztendő, ha alkalmazandó: A résztvevő PM-számlatulajdonosi minőségében eljárva ezennel tudomásul veszi a zálogjog alapítását [a KB neve beillesztendő] javára, amelynél a PM-számlát megnyitotta. Ez a tudomásul vétel az elzálogosított eszközöknek a [írja be a nemzetre utaló megfelelő melléknevet] jog értelmében a [a KB neve beillesztendő] részére történő átengedésének minősül. Az elzálogosított egyenlegű PM-számlára történő minden befizetés a befizetés puszta tényével visszavonhatatlanul, korlátozás nélkül elzálogosításra kerül, a biztosított kötelezettségek teljes körű teljesítésének fedezetéül.]

(4) Amennyiben

a) a 34. cikk (1) bekezdésében említett nem teljesítési esemény; vagy

b) olyan más nem teljesítési esemény vagy a 34. cikk (2) bekezdésében említett esemény következik be, amely a résztvevő TARGET2-[írja be a KB-/országhivatkozást]-ben való részvételének megszűnéséhez vagy felfüggesztéséhez vezetett

a résztvevő elleni fizetésképtelenség miatt indított eljárás megindulása ellenére, illetve a résztvevő jogainak bármely engedményezése, bírósági vagy más lefoglalása, vagy azok egyéb elidegenítése ellenére – a résztvevő valamennyi kötelezettsége automatikusan és azonnal lejár, előzetes értesítés és bármely hatóság általi előzetes jóváhagyás szükségessége nélkül, és az azonnal esedékessé válik. Ezen felül a résztvevő és a [a KB neve beillesztendő] egymással szembeni követelései automatikusan beszámításra kerülnek egymással szemben, és a magasabb összeggel tartozó félnek kell a másik fél számára megfizetnie a különbözetet.

(5) A [a KB neve beillesztendő] a beszámítás megtörténtét követően azonnal értesíti a résztvevőt a (4) bekezdés alapján történő beszámításról.

(6) A [a KB neve beillesztendő] előzetes értesítés nélkül megterhelheti bármely résztvevő PM-számláját bármely olyan összeggel, amellyel a résztvevő a [a KB neve beillesztendő]-nek tartozik, a résztvevő és a [a KB neve beillesztendő] közötti jogviszonyból eredően.

37. cikk

Az alszámlákon lévő pénzeszközökkel kapcsolatos zálogjogok

(1) A [a KB neve beillesztendő] [írja be az irányadó jogrendszer szerinti fedezetkezelési technikára való utalást]-val rendelkezik a résztvevő kapcsolódó rendszerrel kapcsolatos fizetési megbízások kiegyenlítésére nyitott alszámláin lévő egyenleg felett, a vonatkozó kapcsolódó rendszer és a KB-ja közötti megállapodás alapján. Ez az egyenleg szolgál fedezetül a résztvevőnek az ilyen kiegyenlítéssel kapcsolatban a [a KB neve beillesztendő] felé fennálló, a (7) bekezdésben említett kötelezettségeire.

(2) A [a KB neve beillesztendő] a kapcsolódó rendszer általi („ciklus eleje” üzenettel történő) értesítéskor zárolja a résztvevő alszámláinak egyenlegét. Az ilyen zárolás a kapcsolódó rendszer általi („ciklus vége” üzenettel történő) értesítéskor jár le.

(3) A résztvevő alszámlájának egyenlege zárolásának visszaigazolásával a [a KB neve beillesztendő] garantálja a kapcsolódó rendszer felé az ezen egyenleg erejéig történő fizetéseket. Ez a garancia visszavonhatatlan, feltétlen és első felhívásra fizetendő. Ha a [a KB neve beillesztendő] nem a kapcsolódó rendszer KB-ja, úgy kell tekinteni, hogy a [a KB neve beillesztendő] utasítást kapott a fent említett garanciának a kapcsolódó rendszer KB-ja számára történő kiadására.

(4) A résztvevővel szembeni, fizetésképtelenség miatt indított eljárás hiányában a résztvevő teljesítési kötelezettségeinek kiegyenlítésére szóló, kapcsolódó rendszerrel kapcsolatos fizetési megbízásokat a garancia lehívása és a résztvevő alszámlájának egyenlegére vonatkozó zálogjog érvényesítése nélkül kell teljesíteni.

(5) A résztvevő fizetésképtelensége esetén a résztvevő teljesítési kötelezettségeinek kiegyenlítésére szóló, kapcsolódó rendszerrel kapcsolatos fizetési megbízás a garancia keretében történő első fizetési igény; ekként a megbízásban szereplő összeggel a résztvevő alszámlájának megterhelése (és a kapcsolódó rendszer technikai számlájának jóváírása) azonos mértékben jár a [a KB neve beillesztendő] garanciakötelezettségének beváltásával és a résztvevő alszámlájának egyenlege feletti zálogjoga érvényesítésével.

(6) A garancia a kapcsolódó rendszer azon értesítésével jár le, hogy a kiegyenlítés megtörtént („ciklus vége” üzenettel).

(7) A résztvevő köteles a [a KB neve beillesztendő] részére visszafizetni az ez utóbbi által a garancia keretében teljesített minden fizetést.

38. cikk

Titoktartás

(1) A [a KB neve beillesztendő] titokban tart minden bizalmas vagy titkos információt, beleértve azt is, amikor az ilyen információk a résztvevő vagy a résztvevő ügyfelei fizetési, műszaki vagy szervezeti információira vonatkoznak, kivéve, ha a résztvevő vagy ügyfele írásbeli hozzájárulását adta azok felfedéséhez [amennyiben a nemzeti jog alapján szükséges lehet, írja be a következőt: vagy az ilyen felfedés a [írja be az országnévhez kapcsolódó melléknevet] joga alapján megengedett vagy kötelező].

(2) Az (1) bekezdéstől eltéréssel a résztvevő beleegyezik abba, hogy [a KB neve beillesztendő] felfedheti a résztvevőre vagy a résztvevő ügyfelére vonatkozó, a TARGET2-[írja be a KB-/országhivatkozást] üzemeltetése során szerzett fizetési, technikai vagy szervezeti információkat a TARGET2-[írja be a KB-/országhivatkozást] működtetésében részt vevő más KB-k vagy harmadik személyek előtt olyan mértékig, amely a TARGET2-[írja be a KB-/országhivatkozást] hatékony működéséhez szükséges, illetve a tagállamok vagy a Közösség felügyeleti vagy felvigyázói hatóságai előtt olyan mértékig, amely azok közfeladatainak ellátásához szükséges, amennyiben – minden ilyen esetben –az információ felfedése nem ütközik a [írja be a nemzeti jogra hivatkozást] rendelkezéseibe. A [a KB neve beillesztendő] nem felel az ilyen felfedés pénzügyi